«Ана сюрпризу, мана сюрприз!» мақоласи юзасидан Матлуба Азаматованинг журналистик суриштируви | ЎТЮРАКЛАР КЛУБИ\nЖурналистикадан йироқ бўлган “Ана сюрпризу, мана сюрприз! Аъзам Турғуновнинг “сингилжон”лари ёки Мўътабар Тожибоева “касбини ўзгартирдими?” деб ёзилган бу баённома кўпроқ терговчиликка тақлид қилувчи айрим кимсаларнинг айбловига ўхшаб кетади.\nЎзбекистонда инсон ҳуқуқи ҳимоячиси бўлиш осон эмас. Бу катта масъулият, жасурлик, фидойилик, ватанпарварлик, инсонпарварлик талаб қилади. Афсуски, беминнат қилинган саъйи-ҳаракатлар кўпинча ижобий баҳоланмайди.\nСўнгги йилларда таниқли инсон ҳуқуқи ҳимоячиларига, айрим журналистларга нисбатан қоралов кампаниялари кучаймоқда. Аксарият ҳолатларда бу кампаниялар ортида баъзи халқаро ташкилотлар ва баъзи журналистлар тургани одамни сергак торттиради.\nМени журналист сифатида қизиқтирган масала ўзим кўп йиллардан буён таниган ҳуқуқ ҳимоячиси Аъзам Турғуновнинг мақолага бўлган муносабатидир.\nКейинги пайтларда кимнидир номидан фойдаланиб туҳмат мақолалар эълон қилиш ҳолатлари ҳам учраб турибди. Лекин агар шундай бўлган, деб фараз қилинадиган бўлса Аъзам ака аллақачон бу «мақола»ни ўз саҳифасидан олиб ташлаган бўларди.\nЎзининг озодлиги учун курашган сафдошларига қарши ёзилган бу мақолани эълон қилишдан унинг мақсади нима эди? Аслида ҳақиқат ким томонида? Мана шу саволлар ортидан мен ўзимнинг журналистик суриштирувимни бошладим.\nДастлаб Аъзам Турғунов билан боғланишга ҳаракат қилиб у кишидан интервью масаласида келишдик. Интернет орқали у кишига ўзимни қизиқтирган саволларни юбордим. Аммо мана орадан бир ойдан ўтса ҳамки Турғуновдан жавоб ололмадим. Кейин мақола «қаҳрамонлари» Дилором Исҳоқова ва Мўътабар Тожибоеваларга ўз саволларимни бердим.\nТаниқли инсон ҳуқуқи ҳимоячиси Мўътабар Тожибоева билан бўлажак сухбат мазмуни билан кейинги сафар танишишингиз мумкин. Бугун эса бу туҳмат мақола юзасидан Дилорам Исҳоқованинг жавобларини эълон қилмоқчиман.\n– Дилором опа, Аъзам Турғуновнинг ҳимоясига сиз қандай ҳисса қўшгансиз?\n– Ҳурматли синглим Матлуба! Шу иш, аниқроғи Акбар Шох Хумоюнзода номи остида фейсбукда пайдо булган фақат туҳмат ва ёлғондан иборат бўлган бу «мақола» юзасидан журналистик суриштирув ўтказишга жазм қилганингиз учун катта рахмат.\nБу туҳматлар шу қадар оғирки, уларни туҳмат эканини исботлаш учун Аъзам Турғунов қамалгандан то озодликка чиққунига қадар бўлган воқеаларни ёдимда қолганларини айтиб ўтишим шарт деб билдим. Саволларга жавоб беришда мавзудан бироз четлаб кетишим мумкин ва бунинг учун олдиндан узр сўрайман.\nАъзам акани ҳибсга олинганини у кишининг рафиқаси менга телефон орқали ҳабар қилди. Табиийки бу ҳабарни мен ўша заҳотиёқ дунёга тарқатдим. Лекин олис Манғитда нима бўлди, Аъзам акани қайси уйдирма билан қўлга олишди, аҳволи қандай, булар ҳақида тўлиқ маълумот йўқ эди.\nШу сабабдан Аъзам ака қамалганидан кейиноқ, Баҳодир Чориев Қорақалпоқнинг Манғитига бориб келишим учун юборган маблағи ҳисобига манзилга етиб бордим. У ерга бориб, воқеа тафсилотларини тўлиқ ўргандим ва шу ўрганганларим ортидан бутун дунё Турғуновнинг қамалиш сабаби ва ўша пайтдаги аҳволидан хабардор бўлди. Тергов даврида Турғуновга қўлланилган қийноқлар ҳақида ҳам жамоатчилик мен берган ахборотдан билди.\n– Мақолада иддао қилинишича, сиз Аъзам Турғуновнинг ёрдам пулларини ўзлаштиришгансиз. Мақолада келтирилаётган бу даъвога қандай изоҳ бера оласиз?\n– Албатта, бу туҳмат ва уйдурмадан бошқа нарса эмас. Боиси Аъзам аканинг холидан хабар олиш, у ҳақдаги маълумотларга эга бўлиш осон эмас эди. Бунга нафақат хохиш балким имконият, вақт ва асосийси сафар ҳаражатлари керак эди.\nАъзам акага ҳукм ўқилгунга қадар Манғитга бир неча марта қатнадим. У ерга бориб келиш ҳаражатлари анчагина эди. Шу сабаб унинг оила аъзолари, журналистлар ҳамда ҳуқуқбонлар учун йўл ҳаражатларига ва бегона жойда яшашларига керак бўладиган бошқа ҳаражатларни қоплашга етарли маблағни топиш ниятида мен кўпчиликка мурожаат қилдим. Шу ерда аниқ айтиб кетишим керакки мен фақатгина йўл ҳаражатларини қоплаш учун маблағ изладим.\nАъзам Турғунов ҳимоясига қилинаётган ҳаракатлар учун асосий ҳаражатларни Баҳодир Чориев кўтарди. Марат Зоҳидов, Абдусалом Эргашев, Мўътабар Тожибоевалар 100 доллардан бердилар. Хьюман Райс Вотч халқаро ташкилоти ҳам йўл ҳаражатлари учун 200 доллар маблағ ажратди.\nБу инсонларнинг ҳаммаси худога шукр тирик, улардан Аъзам ака сўраб кўрсинлар – бу маблағларни улар суднинг ҳар бир кунида ўша ерда бўлишим ва суд жараёнини мониторинг қилиб жамоатчиликка хабарларни етказиб туришим учун берилганми ёки “Турғуновга бериб қўярсиз» деб беришганмикан?!\nСуд кунларидан бирида Аъзам ака ичкаридан “Дилором, ҳуқуқ ҳимоячилари ўлганми, журналистлар ўлганми, ЭРКчилар ўлганми? Нега судга улар келмаяптилар?” деб ёзилган хат чиқарди. Бу хат менга жуда ёмон таъсир қилди ва Тошкентга келиб, “Ким Манғитга, Аъзам аканинг судига бора олади?” деб суриштира бошладим.\nНавбатдаги суд жараёнига борадиганларни аниқлаганимдан кейин Надежда Атаевадан ушбу судга борувчилар учун кетадиган сарф харажатларни топишга ёрдам беришини сўрадим. Натижада Франциядан Атаева ташкилоти ҳисобидан 500 доллар юборди. Мана шу маблаг ҳисобидан Аъзам аканинг ўғли Мурод, журналистлар ва ҳуқуқ ҳимоячилари Абдурахмон Ташанов, Нуритдин Жуманиёзов, Хусниддин Қутбиддинов ва мен Манғитга бориб навбатдаги суд жараёнида иштирок этиб, қайтдик.\nХуллас, Азам Турғуновга ҳукм ўқилгунча Манғитга қатнайвердим. Мен у ерга бордиму, бирон нима ўзгарди, ноҳақлик тугаб, Турғуновнинг хуқуқлари тикланди деб айтолмайман. Лекин унинг оғир кунида бир сафдоши ва якин дусти сифатида ёнида туришим керак , деб уйлаган эдим… . Аъзам аканинг сафдошлари ва маслакдошларидан бири ёнида экани , уни унутмаганликларини билдиради, далда булади, – деб ўйлагандим.\nЎша вақтда Аъзам аканинг оила аъзоларига ҳам бир неча марта моддий ёрдамлар уюштирдик. У ёрдам пулларини Аъзам аканинг фарзандлари ва рафиқаси имзо чекиб олишган. Мен орқали берилган пулларга улардан тилхат ёздириб олиб ҳомийларга жўнатганман. Тилхатлар ҳам уларнинг ўз қўллари билан ёзилган ва ўзларининг имзолари турибди. Бу етмаса, Аъзам Турғуновнинг оиласига моддий ёрдам сифатида берилган пулларни олганликларига гувоҳлар ҳам бор.\n«Турғуновга ажратилган маблағлар сарфи ўзида бўлиши учун Аъзам Турғуновнинг оиласини ҳам четга суришга эришган» – деган даъвога нима дейсиз?\nЖуда кулгули даъво. Мен уларни қандай килиб четга сурибман: телефон ва интернет йўқ жойларга кўчириб юборибманми!? Хеч ким қидириб тополмайдиган жойларга жўнатибманми!? Менга жуда қизиқда, Хумоюнзода агар билса айтсин – қандай қилиб бировнинг оиласини, айниқса сиёсий махбуснинг оиласини информация оқимидан четлаштириш мумкин? Ўз тажрибаларини ўртоқлашсинлар “Хумоюнзода». Менда бундай тажриба йўқ, бўлмаган ҳам.\nАъзам ака қамалган кунидан то озодликка чиққунига қадар оиласидан, оиласи орқали Аъзам акадан хабардор бўлиб турдим. Аъзам акани қамоқхонадаги ахволи ҳақида барча ОАВларига маълумотлар бериш билангина чегараланмадим. Ариза керак бўлса ариза, шикоят керак бўлса шикоят ёздим...\nБу шикоятларни кўтариб, судга бориш керак бўлса судга, омбудсманга бориш керак бўлса омбудсманга, хуллас ҳамма жойга Турғуновнинг фарзандлари билан бирга бордим. Отасининг озодлиги учун фарзандлари томонидан ташланган ҳар бир қадамда ёнларида бўлдим ва қўллаб турдим.\n– Мақолада хозирги кунда муҳожиротда яшаётган, дунё таниган «Ўтюраклар» клуби раҳбари Мўътабар Тожибоеванинг номи ҳам қаттиқ қораланади. Бунга бирон бир асос бор деб хисоблайсизми?\n– Албатта йўқ. Мўътабар Тожибоева Аъзам аканинг озодлиги учун курашган, астойдил, тинмай курашган инсонлардан бири. Буни Аъзам аканинг ўзи ҳам яхши билади.\nАниқ эсимда бор, Аъзам Турғуновни ўғли менга дадасининг қамоқдан яширинча чиқарган хатини берди. Турғуновнинг ўғлига ёзган хати билан танишган Мўътабар унинг ҳимояси билан шуғулланиш учун адвокат ёллашга маблағ ажратишларини сўраб халқаро ташкилотларга мурожаат қилди. Унинг мурожаатига асосланган «Фронтлайн» халқаро ташкилоти керакли маблағни ажратиб берди. Шу ажратилган маблағга адвокат ёлланди.\nАъзам Турғуновни қамоқдан ўғлига чиқарган хати\nХумоюнзода эса унинг аксини, яъни “Мўътабар Тожибоевани суди пайтида Аъзам Турғунов адвокат Хусан Махбубов билан бирга уни судда ҳимоя қилган” дея ёлғон ёзяпти. Тожибоеванинг судига дипломатлардан тортиб, элчиларгача қатнашганлар, уни кимлар ҳимоя қилганини ўша суд жараёнларига қатнашганларни барчаси биладиларку. Қолаверса интернетда ҳам тинимсиз ёзилган бу суд жараёни ҳақида.\nМўътабар Тожибоева томонидан ёлланган тошкентлик адвокат 2013 йилнинг март ойида Аъзам Турғунов билан учрашиш учун қамоқхонага борди ва улар биргаликда ҳимоя стратегиясини ишлаб чиқишди.\nАдвокат ушбу учрашувдан кейин Аъзам Турғуновга тегишли жиноят иши материаллари билан танишиб, бу жиноят ишини бекор қилиш ва уни озод қилишни талаб қилиб, 2013 йилнинг июль ойида назорат тартибида шикоят аризаси тайёрлаб, Ўзбекистон Республикаси Олий судига топширди.\nОлий судга тақдим этиладиган назорат тартибидаги шикоят аризасини тайёрлаш жараёнида Ўзбекистондан мен, адвокат Хусан Махбубов, Франциядан Мўътабар Тожибоевалар жиноят ишига алоқадор ўта мухим далиллар ва фактларни аниқлаб, адвокатга етказиб бердик. Бизлар тўплаб берган далиллар асосида шикоят аризаси тайёрланган.\nСўнгра айнан мана шу тўпланган фактларни, жазони ўташ масканида Аъзам Турғуновнинг ҳуқуқ ва эркинликлари бузилаётганлиги юзасидан баёнотлар тайёрлаб, халқаро институтлар ва ОАВ орқали бутун дунёга маълумот сифатида тарқатдик. Биз тақдим этган фактларга асосланиб бир нечта нуфузли халқаро ташкилотлар БМТ, ОБСЕ ва АҚШ Конгрессига мурожаатлар билан чиққанлар.\nАгар мана шу санаб ўтганларим ҳимоя қилишга кирса, демак бизлар Аъзам Турғуновни ҳимояси учун курашганмиз! Агар бу ҳаракатлар ҳимоя қилишга кирмаса демак бизлар ҳимоя қилмаганмиз!\n– Ўзи аслида «Мазлум» ташкилотига қандайдир грант ажратилганми?\nМақоладаги туҳматлардан яна бири мен «Мазлум» учун берилган пулларни ўзлаштирганим. Буни ёзган ва бунга ишонганларга маслахатим – Ўзбекистон билан ҳамкорлик қиладиган, халқаро ташкилотларга мурожаат қилишсин. Бундай холатларда маблағ ажратувчи халқаро ташкилотлар бармоқ билан санарли. Уларга мурожат қилинг ва «Мазлум» ташкилоти учун умуман грант ажратилмаганига амин бўласиз.\n– Нега бўлмаса Аъзам Турғунов сизни товламачиликда айблаб ёзилган “мақола”ни ўз сахифасида эълон қилди? У кишининг номини сотиб кун кечирганлигингиз қанчалик ҳақиқатга яқин?\n– Мен хеч қачон “Турғунов менга ваколат берди” – деб айтмаганман ва у кишининг номидан гапирмаганман. Менга ҳамиша ўз номим етарли бўлган. Нокамтарлик учун узр сўрайман, аммо шу гапни айтишга мажбурман: мен мухолифатчи ва ҳуқуқбон сифатида танилганимда Турғунов хатто бизнинг сафда эмас эди.\nАъзам Турғунувнинг номини сотиб кун кўрган эмишману, бунга Аъзам ака бағри кенглик билан рухсат берганмишлар. Мантиқсизликни кўринг. Аъзам акага бу гапни кимдир айтган бўлса ва Аъзам ака бу гапга «У ҳам кун кўриши керак-ку!» деган бўлсалар, демак бу гап Аъзам ака озодликка чиққандан сўнг бўлган.\nАхир Аъзам ака ўзи озодликда бўлса, мен қандай қилиб унинг номидан гапираман ёки унинг номини пуллайман? Мен адолатсизликка қарши курашувчи Дилором Исҳоқова номи билан танилганман, менга кимнингдир обрўси, сояси керак бўлмаган, бундан кейин ҳам керак бўлмайди. Мен хеч қачон уйдирма исм ортига беркинмаганман. Ҳамиша ўз номим билан, ўз фикримни айтганман. Айнан шунинг учун ҳам бир томондан ҳукуматдан зарба олсам, иккинчи томондан “сафдош”ларимдан зарба ейман.\nХуллас мен Турғунов номини кимга, қачон ва қанчага сотганман? Далил келтирсинлар ва исботласинлар.\nFIDH халқаро ташкилоти томонидан Аъзам аканинг даволаниши учун юборилган маблағнинг бир қисмини Тожибоева сизга ва Саида Камолова деган аёлга ўзбошимчалик билан тақсимлаб бергани ҳақидаги иддаога нима дейсиз?\nАъзам Турғунов озодликка чиққанидан кейин Тожибоева саъйи ҳаракати билан FIDH халқаро ташкилоти томонидан 3000 доллар ёрдам пули юборилди.\nҲақиқатдан ҳам Мўътабар Тожибоева Аъзам акадан ўша ёрдам пули ҳисобидан мен ва Саида Камолова (марҳума) учун 300 доллар қарз бериб туришини, ногиронлик нафақасини олгач, бу олган қарзини қайтаришини айтган.\n15 йилдан бери адолатсизликка қарши курашиб келаётган, босимлар ва таъқиблар сабаб қандли диабетнинг инсулинга тобе оғир формаси, қон босими ва юрак хасталигига чалинган Саида Камоловага докторлар унинг оёғида гангрена бошлангани ва шошилинч тарзда белгиланган муолажаларни олмаса оёғини кесишга мажбур бўлишлари ҳақида огоҳлантирганлар. Шунинг учун ҳам Мўътабар тезроқ Саида опага ёрдам кўрсатиш учун, аниқроғи кечикмаслик учун Турғуновдан қарз сўраган эди.\nЎша вақтда моддий имконияти чегаралангани учун ҳам Мўътабар Аъзам акадан икки нафар сафдош аёлга қарз бериб туришини илтимос қилганди. Аъзам Турғунов менга ва Саида Камоловага қарз бериб туришга рози бўлган. Аммо ўз эҳтиёжларидан ортмаган чоғи, худога беадад шукр, менга ҳам, рахматли Саида Камоловага ҳам ваъда қилган суммасини бергани йўқ.\nЖуда қисқа пайтда, яъни Аъзам акадан Мўътабар қарз беришини сўраганидан бироз вақт ўтгач, керакли муолажаларни олиш имкониятига эга бўлмаган Саида Камолованинг аҳволи оғирлашиб, вафот этди. Тирикларку майли, улар ўзлари жавоб беришар тухматларга. Лекин қандай қилиб ўлган одамга ҳам тухмат қилишдан қўрқишмайдими булар?!\n– Касби адвокат бўлган қизингиз ҳақиқатдан ҳам Аъзам Турғунов оиласидан алдов йўли билан минг доллар ундирганми?\nМуножот қизимни Аъзам аканинг ўғлини алдаб 1000 доллар олганлиги ҳам бошқалари каби тухматдан иборат. Буни Аъзам аканинг ўғли тасдиқлаши мумкин. Лекин нега Аъзам ака бу “мақола”даги барча келтирилган важлар туҳматлигини кўра била туриб ўз саҳифасида чоп қилди? Қандай қилиб бунга виждони йўл қўйди, ханузгача тушунмайман…\n– Акбар Шоҳ Ҳумоюнзода номи остида сизларни айблаётган кимса ким бўлиши мумкин ва бундан кўзланган мақсад нима, деб ўйлайсиз?\nАслида, кўринмас шапка кийиб, ўзи уйдирма исм ортига яшириниб олиб, оғзига келганини ўйламай, суриштирмай айтадиган ёзувчиларга жавоб бермаслик керак, деб ўйлайман. Ўзи ёзганига ўзи ишонган инсон ўз исми – шарифи билан ёзади. Шунда саволига жавоб, туҳматига жазо олади.\nМен бу муаллифнинг ҳаётда борлигига ишонмайман. Таҳаллус остига беркиниб ўта устамонлик билан ёзган бундай фисқу-фасод мақолалар фақатгина инсоннинг саломатлигига путур етказади. Бундай иғволар ўртадаги конфликтларни янада кучайтириб, бизни ўзаро курашларга ўралашиб қолишимиз учун уюштирилади.\nЛекин индамаслик ҳам “Ҳумоюнзода” ва унга ўхшаганларни яна турли шапкалар кийиб кўп тухмат ва иғволар қўзғашларига олиб келади, қилмишлари учун жазоланмаслик у сингариларни янада қутуртиради, деб ўйлайман. Беайб инсонларга туҳматлар, бўхтонлар ёғдиргани учун жазосиз қолдим деб ўйлайди, аммо жуда қаттиқ янглишади! Биз уни жазолай олмасмиз балки, лекин Аллоҳ албатта жазосини беради!\n– Дилором опа! Журналистик суриштирувимиз давом этади. Ўзингизни эхтиёт қилинг. Бу мақола боис азият чеккан фақат сизгина эмас, Аъзам Турғуновнинг «сингилжон”ларидан бири сифатида мақолада таърифланган Мўътабар Тожибоева ҳамдир.\nЎтиб бораётган 2018 йил қаттиқ синов ва курашларга бой бўлди. Гарчи Париж судида Мўътабар Тожибоева енгиб чиққан бўлсада, бу курашлар сиз каби унинг ҳам юрагига нафақат маънавий, балки жисмоний путур етказди. Франция шифохонасида юрак операциясини бошидан ўтказди. Шунинг учун Тожибоева билан бўладиган суҳбатни кейироқ эълон қиламиз.\nСуҳбатимиз якунини эса Аъзам Турғуновнинг фейсбук саҳифасида 2018 йилнинг 23 декабрида эълон қилган фикрлари билан тугатмоқчиман.\n«…. Ўзи шунга лойиқ халқмиз. Умматга яраша подшоҳ, деган оддий илоҳий ҳақиқатни унутиб, фақат бир-биримиздан айб қидириб ўтамиз. Бошқалар XXI аср ноу-хауларини яратаётган бир пайтда биз Дилмурод Саййид айтганидай, «Ҳақ қолиб, ҳаққон қолиб, ёлғон билан овворамиз»\n25 декабрь 2018 йил, Швеция\nPowered by WordPress | Theme Designed by: r43dsofficiels | Thanks to linker dsi xl, uk store and 3ds xl nintendo


iPhone эгалари шикоят қилмоқда: аккумулятор ўтириб қоляпти - Terabayt.Uz\niPhone эгалари шикоят қилмоқда: аккумулятор ўтириб қоляпти\nApple’ни қўллаб қувватлаш хизмати форумида фойдаланувчиларнинг шикояти кўпайиб кетди. Уларнинг таъкидлашича, iOS 11.4 гача янгиланишдан кейин батарея қуввати тез тугаб қолмоқда. Номи Zide99 бўлган фойдаланувчи ушбу мавзуни муҳокама қилишни биринчи бўлиб бошлаб берди. Унинг айтишича, iPhone 6 смартфони янгиланиш ўрнатилишдан аввал жуда яхши ишлаган эди, энди эса фойдаланилмаса ҳам ўзидан ўзи қувватсизланиб қоляпти.\nЯна бир фойдаланувчининг маълум қилишича, унинг смартфонидаги аккумулятор статистикаси 50 фоизни кўрсатиб туради, ҳатто қурилма умуман ишлатилмаганда ҳам. Шу боис смартфонни ҳар 2-3 соатда қувватлантиришга тўғри келмоқда.\nЎҚИНГ:Phone’ нинг 2018 йилда чиқадиган учта модели: бири маълум бўлди\nЭҳтимол, янгиланишда қандайдир фон жараёни ҳам ишга тушиб кетган ва самартфонни “ухлаш” режимига ўтишига ҳалақит берса керак. Шунданми, фойдаланувчилар iPhone смартфонлари ишламай турган ҳолатда ҳам батареяси ўтириб қолаётганидан шикоят қилмоқда.\nМана нима деб ёзади фойдаланувчилардан бири: Менинг iPhone 6s смартфоним ҳам iOS 11.4 гача янгиланишдан кейин шундай муаммога дуч келди. Мен уни 100 фоиз қувватлантирдим, қайта қўшдим, сўнгра 4 соатга ўз ҳолича ташлаб қўйдим, яъни ишлатмадим, батарея қуввати 40 фоизгача тушиб кетибди.\nФорумда ушбу муаммони 3133 фойдаланувчи тасдиклади. Муҳокама 33 саҳифани эгаллади. Бу, муаммо оммавий тус олган, деганидир. Ҳозирча, Apple бу масалада расмий баёнот берганича йўқ.\nЎҚИНГ: Apple барча хизматларни битта имзога бирлаштирмоқчи\n#Apple iPhone 6s #Батарея #янгиланиш


Солиқ соҳаси вакиллари даврасида тарғибот олиб борилди | "Адолат" СДП\nСолиқ соҳаси вакиллари даврасида тарғибот олиб борилди\nЎзбекистон “Адолат” СДП Бухоро вилоят ва шаҳар Кенгаши ҳамда Бухоро вилоят Солиқ бошқармаси билан ҳамкорликда “Сайлов – демократия кўзгуси” мавзуси остида учрашув бўлиб ўтди. Унда партиянинг вилоят ва шаҳар Кенгаши ходимлари, солиқ соҳаси вакиллари ҳамда оммавий ахборот воситалари ходимлари иштирок этишди.\nТадбирни кириш сўзи билан очиб берган партия Бухоро шаҳар Кенгаши раиси Юсуф Саломов бугунги сайловда барча фуқароларнинг сиёсий саводхонлигини ошириш, муаммоларнинг амалий ечимларига эътибор қаратиб бориш асосий вазифалардан бири эканлиги таъкидланди.\nПартиянинг вилоят Кенгаши раиси ўринбосари Рауф Сувонов эса Сайлов кодексининг мазмун-моҳияти ҳамда ҳар бир фуқаронинг сайлаш ҳуқуқига эга эканлиги тўғрисида қайд этди.\nБугун ҳар бир сайловчи ўзининг фуқаролик позициясидан келиб чиққан ҳолда сайловда иштирок этиш ҳуқуқига эга. Бунда эса ўзининг сиёсий саводхонлиги мунтазам равишда ошириб бориши, ҳар бир партиянинг сайловолди дастури билан яқиндан танишиб, ўзининг дунёқарашини кенгайтириб бориши лозим. Тадбир давомида сўзга чиққанлар айни мана шу масалаларга алоҳида эътибор қаратишди. Ҳар бир сайловчи шахсан ўзи овоз бериш ҳуқуқига эга эканлиги, партиялар томонидан қўйилган номзодларнинг сайловолди дастури билан тўлиқ танишиб бориши, овоз бериш тартиби тўғрисидаги маълумотларни беришди.\n-Партия томонидан ташкил этилган тарғибот тадбири солиқ соҳаси вакилларининг сиёсий фаоллигини янада оширди, айниқса, кодекснинг тўлиқ мазмун-моҳияти ҳақидаги тушунчаларга эга бўлишди. Бугун ҳар бир партия ходими ва депутат муаммонинг амалий ечимига эътибор бериши керак. Тадбирда партия ходимлари айни мана шу масалаларга ҳам йиғилганларнинг эътиборини қаратишди, шунингдек, сайловолди дастурда қайд этиб ўтилган таклифлар юзасидан ҳам тўхталиб ўтишди, - дейди Бухоро вилоят ДСБ Жамоатчилик билан алоқалар ва ҳуқуқий ахборот шўъбаси бошлиғи Баҳодир Файзиев.\nТадбир сўнгида саволларга партия ходимлари томонидан аниқ жавоблар қайтарилди. Билдирилган таклифлар алоҳида эътиборга олинди.


ИСЛОМ КАРИМОВ — ИСТИҚЛОЛ МЕЪМОРИ\nЎзбекистон ХДП Марказий Кенгаши ва Олий Мажлис Қонунчилик палатасидаги фракцияси томонидан “Ислом Каримов — истиқлол меъмори” мавзусида маънавий-маърифий анжуман ташкил этилди.\nТадбир аввалида Ўзбекистон ХДП Марказий Кенгаши раиси Х.Кетмонов бошчилигида партия фаоллари ва фахрийлари, фракция аъзолари Биринчи Президентимиз номидаги илмий-маърифий ёдгорлик мажмуасида қад ростлаган Ислом Каримов ҳайкали пойига гуллар қўйиб, халқимизнинг фидойи фарзанди хотирасига ҳурмат бажо келтирдилар.\nАнжуманда Ислом Каримов номидаги илмий-маърифий мажмуа раҳбари, тарих фанлари доктори, профессор Темир Ширинов маъруза қилди.\nМаърузада эътироф этилдики, ўзбек давлатчилигининг асосчиси Ислом Каримов мамлакатимиз сиёсий тизимини ривожлантиришга улкан ҳисса қўшди. У демократия принципларининг амалга оширилишини таъминлаб, кўппартиявийликни, сиёсий ғоялар ва нуқтаи назарлар рақобатини ривожлантиришнинг изчил тарафдори бўлди. Миллий парламент тизимининг қарор топиши ва ривожланиши ҳам бевосита Ислом Каримов номи билан боғлиқдир.\nИкки палатали парламентни ташкил этиш ғояси, таклифи Биринчи Президентимиз Ислом Каримов томонидан илгари сурилди. Мамлакатимиз Биринчи Президентининг миллий қонунчилигимиз қарор топиши ва ривожланишига қўшган ҳиссаси беқиёсдир. У демократик талабларга ва халқаро мезонларга тўлиқ жавоб берадиган Ўзбекистон Республикаси Конституциясининг ҳақли равишда муаллифи ҳисобланади ва Конституция ҳаётга татбиқ этилишининг ҳақиқий кафолатчиси бўлди.


Хакерлар Acer фойдаланувчиларининг банк маълумотларини ўғирлашди\n15:06 / 21.06.2016\nAcer компанияси интернет-дўконининг 34,5 минг нафар фойдаланувчилари ҳақидаги маълумотлар хакерлар томонидан ўғирланди. Бу ҳақда Engadget хабар берди.\nИшлаб чиқарувчи Калифорния бош прокурорини хакерлар харидорларнинг исмлари, манзиллари, рақамлари, амал қилиш муддатлари ва банк карталарининг CVC-кодларига оид маълумотларга чиқа олиш имконига эга бўлганидан бохабар қилди.\nЁвуз ниятли кимсалар асосан АҚШ, Канада ва Пуэрто-Рико аҳолисига тегишли маълумотларни тунашган. Хакерлар 2015 йилнинг 12 майидан 2016 йилнинг 28 апрелига қадар Acer мижозлари маълумотларини олишган.\nКомпания хакерларнинг қандай йўл билан маълумотларни қўлга киритганига ойдинлик киритмади. Acer бундай носозликлар одатда ишлаб чиқарувчи IT- инфратузилмасининг бузилиши билан боғлиқ бўлмаслигини, уларнинг компьютерларга вируслар юборилиши сабабли рўй беришини қайд этди.


Парламент назорати якунлари чегара божхона постларида муҳокама этилди\nПарламент назорати якунлари чегара ...\nЖорий йилнинг 17 сентябрь куни куни Тошкент вилояти “Ғишткўприк” чегара божхона постида Олий Мажлис Қонунчилик палатаси Мудофаа ва хавфсизлик масалалари қўмитасининг «Ўзбекистон Республикаси Давлат божхона қўмитаси фаолиятида мақсадли вазифаларга эришилиши ҳолати тўғрисида»ги ахборот эшитувига бағишланган сайёр мажлиси бўлиб ўтди.\nМажлисда Қонунчилик палатаси депутатлари, Давлат божхона қўмитаси масъул ходимлари, соҳа мутахассислари ва экспертлари ҳамда оммавий ахборот воситалари вакиллари иштирок этишди.\nТадбирда Ўзбекистон Республикаси Президентининг 2019 йил 27 февралдаги Ф-5445-сон фармойиши ижроси доирасида Ўзбекистон Республикаси Давлат божхона қўмитаси фаолиятида баҳолашнинг асосий мезонларида кўрсатилган мақсадли вазифаларга эришилиши ҳолати муҳокама қилинди.\nШунингдек, асосий эътибор бу борада таъсирчан парламент назоратини таъминлаш, божхона фаолиятини ислоҳ қилиш ва ривожлантиришнинг ҳуқуқий асосларини такомиллаштириш юзасидан таклифлар ишлаб чиқишга қаратилди.\nЎзбекистон Республикаси Президенти Шавкат Мирзиёевнинг 2018 йилдаги Олий Мажлисга Мурожаатномасида иқтисодиётимизни жаҳон бозорига интеграция қилиш ва экспортни қўллаб-қувватлаш борасида божхона тартибларини кескин соддалаштириш, божхона назорати пунктлари ҳамда юкларни расмийлаштириш постларини тубдан ислоҳ қилиш зарурияти ва юртимизнинг барча ҳудудларида замонавий талабларга жавоб берадиган, “ягона дарча” тамойили асосида фаолият кўрсатадиган божхона комплексларини барпо этиш кераклиги ҳақида таъкидланган эди.\nШу нуқтаи назардан Қўмита эшитуви бевосита “Навоий” чегара божхона постига ташриф буюриш, бу ерда ташқи иқтисодий фаолият иштирокчилари, тадбиркорлар томонидан импорт ва экспорт фаолиятини амалга ошириш жараёни, уларга яратилган шарт-шароитлар, қолаверса мамлакатимизнинг иқтисодий хавфсизлигини таъминлаш борасида амалга оширилаётган ишлар билан яқиндан танишишдан бошланди. Шундан сўнг, “Ғишткўприк” чегара божхона постига ташриф буюрилиб бу ерда фуқароларга яратилган шарт шароитлар билан яқиндан танишилди.\nСайёр мажлис давомида депутатлар Давлат божхона қўмитаси раисининг биринчи ўринбосари Анвар Асамовнинг мазкур фармойиш ижроси юзасидан батафсил ахборотини тинглашди.\nБахолашнинг асосий мезонларида 2019 йил давомида Давлат божхона қўмитасига 18 та бандда 36 та мақсадли вазифа белгиланган бўлиб, шундан 9 та банддаги 17 та топшириқнинг бажариш муддати 2019 йилнинг биринчи ва иккинчи чораклари этиб белгиланган. Мазкур топшириқларнинг, яъни жорий йилнинг биринчи ва иккинчи чораклари давомида бажарилиши лозим бўлган 17 та топширқлар деярли барчаси ўз вақтида бажарилган.\nТаъкидланишича, божхона органларига юклатилган вазифалар ва берилган топшириқлар ижросини таъминлаш борасида жорий йилнинг 8 ойда жами 69 та норматив-ҳуқуқий ҳужатлар лойиҳалар ишлаб чиқилган.\nШунингдек, жорий йилнинг 8 ойида божхона органлари томонидан давлат бюджетига 9,9 трлн. (2018 й. – 7,5 трлн.) сўм божхона тўловлари ундирилиб, истиқбол режа 105,3 %га бажарилди, ўтган йилнинг шу даврига нисбатан 2,3 трлн. сўмга ёки 31% ошган.\nТадбиркорликни қўллаб - қувватлаш, чет эл инвестицияларини фаол жалб қилиш, ишлаб чиқаришни ривожлантириш ҳамда давлат дастурлари ижросини таъминлаш мақсадида жами 39,5 трлн. сўм божхона тўловларидан имтиёзлар берилди. Ўтган йилга нисбатан (2018 йил 8ойда-26,2 трлн. сўм) 13,3 трлн. сўмга (ёки 1,5 баробарга) ортган.\nКонтрабанда ва божхона қонунлари бузилишига қарши курашиш борасида ўтказилган тезкор тадбирлар натижасида 11205 та (2018 й. - 6453 та) ҳуқуқбузарлик ҳолатлари аниқланиб, 128,4 млрд. (2018 й. – 84,1 млрд.) сўмлик товарлар ушлаб қолинди.\nШу билан бирга, ўтказилган мониторинг ва таҳлиллар натижасида 60 та хўжалик юритувчи субъектлар томонидан 30,5 млрд. сўмлик имтиёзлардан мақсадсиз, қонунга хилоф равишда фойдаланиш билан боғлиқ ҳолатлар фош этилди.\nТаъкидланишича, давлат бюджетига божхона тўловларини тўлиқ ундириш ва захира омилларини яратиш борасида ҳали ишга солинмаган имкониятлар кўп. Бунинг учун, жорий йилнинг 2 ярмида божхона хизматини замонавий инновацион усулларда ташкил этиш, божхона имтиёзларнинг иқтисодий натижадорлигини ўрганиб, уларни босқичма-босқич бекор қилиш, мавжуд имтиёзлардан эса мақсадли фойдаланишни таъминлаш учун интизомий чоралар, профилактик ишлар ва жамоатчилик назоратини таъминлашга алоҳида эътибор қаратилмоқда.\nШу боисдан ҳам жорий йил 9 ой якуни бўйича истиқболда жами 11,3 трлн. сўм божхона тўловларини ундириш назарда тутилмоқда.\nМуҳтарам Президентимизнинг қўшни давлатлар билан яқин қўшничилик, ўзаро қариндошчилик ришталарини қайта тиклаш, иқтисодий ҳамкорликни янада жонлантириш борасидаги ташаббуслари билан чегара ўтказиш пунктларида фуқаролар, товар ва автотранспортлар оқими бир неча баробарга ошди.\nЖорий йилнинг январь - август ойларида божхона чегараси орқали ҳаракатланган жисмоний шахслар сони 2018 йилнинг шу даврига нисбатан 2,2 млн.нафарга, автотранспорт воситалари 451,4 мингтага, темир йўл транспорти сони 22,8 мингтага ошган.\nБундан ташқари, Қозоғистон Республикаси билан чегарадош бўлган Тошкент вилоятининг “С.Нажимов”, “Навоий”, Сирдарё вилоятининг “Сирдарё” ва Тожикистон Республикаси билан чегарадош бўлган “Жартепа” чегара ўтказиш пунктлари орқали қўшимча хорижий юк ташувчиларнинг республика ҳудуди бўйлаб транзит ҳаракатланиши очилди.\nШу муносабат билан, чегара божхона постларининг ўтказиш салоҳиятини ошириш, ҳаракатланаётган йўловчи ва автотранспорт воситаларига янада қулай шарт-шароитлар яратиш борасида босқичма-босқич ишлар амалга оширилмоқда.\nЖумладан, “Ғишткўприк” чегара божхона постида қайта қуриш ишлари якунига етказилиб, йўловчилар сайёҳлар, ногиронлар ва юк ташувчилар учун қулай шарт-шароилар яратилди.\nНатижада, постининг умумий майдони 4,8 га.дан, 6,6 га. (1,8 га.га), жисмоний шахслар ҳаракатланиш йўлаклари 8 тадан 12 тага кўпайтирилди. Илгари постнинг ўртача бир кунда жисмоний шахсларниўтказиш қобилияти 25 минг нафарни ташкил қилган бўлса, ҳозир бу кўрсаткичя 50 минг нафарга етди.\nҚўл юклари ва багажларни сканер қилишга мўлжалланган қўшимча 4 та рентген аппаратлари билан таъминланиб, ҳозирги кунда жами 16 та шу каби аппаратлардан фойдаланилмоқда.\nИмпорт йўналишида янги божхона назорати биноси, йўловчилар учун алоҳида зал ва ҳаракат йўлаги, имконияти чекланган фуқаролар учун ҳамда сайёҳлар учун алоҳида йўлаклар ишга туширилди.\nҲозирги кунда бир сутка давомида пост орқали 20-25 минг нафар фуқаролар, 500-550 та енгил турдаги автотранспорт воситалари, 35-50 тагача автобуслар ҳаракатланмоқда.\n2016 йилда мазкур пост орқали ҳаракатланган фуқаролар 5,2 млн. нафарни ташкил қилган бўлса, 2018 йилда 10,2 млн. нафарга етди. 2019 йилнинг ўтган даври мобайнида эса 3 млн. нафар жисмоний шахслар ҳаракатланган.\nДепутатлар муҳокама давомида Асосий мезонларнинг 10-бандида белгиланган “U-PAY”, “Click” ва “UzCard” тўлов тизимлари орқали мобил иловалардан фойдаланган ҳолда онлайн тарзда божхона тўловларини тўлаш тизимини жорий этиш бўйича топшириқнинг қисман бажарилганлигига эътибор қаратдилар. Жумладан, бугунги кунга келиб “U-PAY”, “Click” ва “Payme” каби мобил банкинг хизматини кўрсатувчи нодавлат процессинг марказлари орқали божхона тўловларини уяли алоқа воситалари ҳамда интернетдан тўлаш тизими ташқи иқтисодий фаолият қатнашчилари учун жорий этилган. “UzCard” тўлов тизимлари орқали мобил иловалардан фойдаланган ҳолда онлайн тарзда божхона тўловларини тўлаш тизими фақатгина Тошкент шаҳрида жойлашган ташқи иқтисодий фаолият божхона постларига тўловларни амалга ошириш мумкин холос, мамлакатимизнинг бошқа ҳудудларида “UzCard” тўлов тизимлари орқали тўлаш имконияти ханузгача йўлга қўйилмаган.\nБундан ташқари, йиғилиш давомида чегара божхона постларида фуқаролар учун кесиб ўтишда, юк ташишда ва бошқа ҳизматлар кўрсатишда тегишли шарт шароитларни тўлиқ яратиш зарурлиги таъкидланди. Жумладан чегара божхона постлари орқали харакатланаётган фуқароларга қул юкларини олиб юриш учун аравачалар ажратиш лозимлиги қайд этилди.\nШунингдек, аҳолини қийнаётган масалалардан бири – мамлакатимиз худудига олиб киритилаётган, яъни импорт қилинаётган транспорт воситаларини расмийлаштирув жараёнидаги бир қатор камчиликлар ҳам Парламентимиз аъзолари томонидан муҳокама қилинди. Аниқланишича аксарият импорт қилинаётган транспорт воситаларининг двигатель рақамлари мавжуд бўлса-да тегишли божхона ҳужжатларида рақамсиз деб расмийлаштирилмоқда. Кейинчалик эса йўл ҳаракати хавфсизлиги бўлинмаларида мазкур транспорт воситаларини рўйхатга қўйишда фуқаролар қийинчиликка дуч келмоқдалар. Мазкур муаммони бартараф этиш мақсадида божхона постларида автотранспорт воситаларини импорт қилаётган фуқароларга эслатмалар жорий этиш таклиф этилди.\nЭшитув якунида Ўзбекистон Республикаси Президентининг 2019 йил 27 февралдаги Ф-5445-сон фармойишининг Давлат божхона қўмитаси томонидан ўз вақтида ва самарали ижро этилишини кучайтириш ва соҳада парламент назоратини тизимли равишда давом эттириш бўйича тегишли қарор қабул қилинди.


36617 Ўқиш режими + -\nХолида бегим кашмирлик бўлиб, у ҳозирда 87 ёшда. Аёл бутун умри давомида ҳаж қилиш умидида тўплаган жамғармасини ‒ 500 000 рупий (6 531 доллар)ни эҳсон қилди. У бу маблағни йиллар давомида тинимсиз меҳнат қилиб топган ва айнан бу йил ҳажга бориш учун йиққан эди. Аммо тожсимон вирус пандемияси бунга тўсқинлик қилди.\nХолида бегим ўз юртида бўлаётган воқеа-ҳодисаларга бефарқ бўлолмади. У ўзининг йиққан жамғармасини ҳаммасини тожсимон вирус билан касалланган ва бу вирус туфайли ўз даромадидан маҳрум бўлган юртдошларига хайр-эҳсон қилишга қарор қилди, деб хабар беради “Islam News” “Indiatoday” сайт маълумотларига таяниб.\n“Таниқли Холида Бегим, коронавирус пандемияси даврида юртдошларининг оғир кунларида маҳаллий ташкилотнинг Жамму ва Кашмирдаги хайрли ишларидан таъсирланиб, ўзининг 500 000 рупий жамғармасини хайрия қилишга қарор қилди”, дея тасдиқлайди Арун Ананд ташкилотининг вакили.\n21:00 / 31 май 577\n12:05 / 11 август 307\n19:05 / 04 март 991\n19:57 / 27 май 408\n11:17 / 14 январь 85839


Финалдан олдинги қўрқинчли финал: Колумбиядаги авиаҳалокат ҳақида ҳозиргача нималар маълум?\n16:24 / 29.11.2016\nБугун Колумбия ҳудудида, Медельин шаҳри яқинида бортида 22 нафар футболчи ҳам бўлган йўловчи самолёт авиаҳалокатга учради. Самолёт бортида Бразилиянинг «Шапекоэнсе» жамоаси футболчилари ҳам бўлган. Улар Медельинга Копа Судамерикана мусобақасида «Атлетико Насьональ»га қарши 1 декабрда ўтказилиши лозим бўлган учрашувга учиб кетаётганди.\n20 жамоа иштирок этадиган Бразилия А сериясида 37-турдан кейин 9-ўринни эгаллаб турган «Шапекоэнсе» жамоаси Жанубий Америка минтақаси клублари ўртасидаги Копа Либертадорес турниридан кейин нуфузи жиҳатдан иккинчи ўринда турадиган Копа Судамерикано мусобақаси финалига чиққанди.\nБортда жами 81 киши бўлган: 72 йўловчи (48 киши клуб делегацияси вакиллари ва 21 нафар журналист) ва экипажнинг 9 нафар аъзоси.\nКолумбиядаги самолёт ҳалокати ҳудудида олинган суратлар тарқалди\nОмон қолганлар: 5 киши, жумладан 3 футболчи, бир массажчи ҳамда стюардесса омон қолган. Улар айни вақтда шифохонага етказилган.\nМаҳаллий полиция 75 киши ҳалок бўлганини тасдиқлади.\nДастлаб омон қолган футболчилар «Шапекоэнсе» ҳимоячиси Алан Рушел ва ярим ҳимоячи Жексон Фолльманн экани айтилди.\nКейинчалик дарвозабон Маркос Данило Падилье ҳам тирик қолгани маълум бўлди.\nLamia авиакомпанияси самолёти ҳалокатдан олдин фавқулодда вазият ҳақида ердагиларни огоҳлантирган: электр жиҳозлар ишдан чиққанди. Самолёт Медельин шаҳри яқинида, аэропортга 50 километр масофа қолганида қулаган. Қулашдан олдин портлаш рўй бермагани баъзи йўловчиларнинг омон қолишига сабаб бўлди.\n«Шапекоэнсе» авиаҳалокатга учрагани сабабли Жанубий Америкада халқаро ўйинлар бекор қилинди\n«Шапекоэнсе» жамоаси ўрта сиғимли BAe 146 самолётида учганди. Айнан шу самолётдан бир ой олдин Аргентина терма жамоаси ва Лионель Месси фойдаланганди.\nҲалокат вақтида ҳаво шароитлари ҳам яхши бўлмаган: кучли шамол ва довул кузатилган. Об-ҳаво шароити ва ҳалокат тоғли ҳудудда рўй бергани қутқарувчиларнинг ишларини қийинлаштирган.\n«Шапекоэнсе» Бразилия чемпионатида 2014 йилдан буён иштирок этиб келмоқда. 10 йил олдин жамоа банкрот ёқасига келган, аммо 2009 йилда бир гуруҳ тадбиркорлар ташаббуси билан жамоа сақлаб қолинди. Тўпланган маблағнинг 30 фоизи клуб қарзларини тўлаш учун сарфланди (тахминан ярим миллион доллар), 70 фоизи клубни қайта қуриш учун йўналтирилган.\nЎша вақтда «Шапекоэнсе» D сериясида иштирок этарди. Бир йил ўтибоқ жамоа учинчи дивизионга кўтарилди, кейинги йилда эса B серияга. Тўртинчи лигадан Копа Судамерикана финалигача йўл 7 йилда босиб ўтилганди.\n«Шапекоэнсе» жамоаси муваффақияти молиявий ташкилотчиликнинг тўғри йўлга қўйилгани билан боғлиқ. Клуб хусусий компания томонидан бошқарилади. «Шапекоэнсе» Бразилия чемпионатидаги маошлар энг юқори бўлган жамоа эди – ойига 90 минг бразил реали (26,5 минг доллар).\n«Шапекоэнсе»нинг 9 футболчиси жароҳат туфайли самолётга чиқмаганди\nЎтган йилда «Шапекоэнсе» халқаро турнирда илк марта иштирок этди ва Копа Судамерикана турнирининг чорак финалига қадар етиб бориб, «Ривер Плейт»га ютқазди (1:3, 2:1). 5 кун олдин жамоа Аргентинанинг «Сан-Лоренсо» жамоаси тўсиғидан ўтиб, турнир финали йўлланмасини нишонлаганди.\nКопа Судамерикана турнирининг иккинчи финали 7 декабрга белгиланганди. «Шапекоэнсе» ихчамгина стадионга эга (22 минг томошабин), шу туфайли ўйин бошқа штатга – Куритибу штатига кўчирилганди. Бу ерда 40 минг кишилик арена бор.\nЛекин бу ўйин энди бўлмайди.\nЖамоанинг аэропортда парвозга чиқиш олдидан олинган охирги видеоси.\nФутболчилар парвоз арафасида учувчи билан селфи тушди.\n«Пахтакор» «Шапекоэнсе»га ҳамдардлик билдирди


Бугундан бошлаб Ўзбекистон фуқаролигини олиш учун давлат тилини билиш шарт бўлади - zarnews.uz\nБугун, 15 сентябрдан бошлаб «Ўзбекистон Республикасининг фуқаролиги тўғрисида»ги Қонун кучга кирди. Бу ҳақда ЎзА хабар бермоқда.\nҚонун 2020 йил 13 март куни имзоланган ва орадан 6 ой ўтгач, кучга кириши белгиланган эди.\n➖ умумий тартиб;\n➖ соддалаштирилган тартиб;\n➖ алоҳида тартиб.\nМазкур қонунда аввалгисидан фарқли ўлароқ «ватандош» деган тушунча киритилган бўлиб, унга кўра чет давлат фуқароси бўлган ёки фуқаролиги бўлмаган шахс ҳисобланган ватандошга нисбатан Ўзбекистон фуқаролигига қабул қилишнинг соддалаштирилган тартиби қўлланади.\nБундан ташқари, қонунда Ўзбекистон фуқаролигига алоҳида тартибда қабул қилиш, фуқароликни тиклаш ва тугатиш, фуқароликдан чиқиш ҳамда фуқароликни йўқотиш асослари ҳам белгилаб қўйилган.\nТеглар: Давлат тили Ўзбекистон фуқароси\nМосквада Ўзбекистон фуқароси ўлик ҳолда топилди


Азимбой Бобониёзов, Тиркашбой Бойжонов. Ишқ мулкининг султони - www.ziyouz.uz\nБош саҳифа Илм ва фанАдабиётАзимбой Бобониёзов, Тиркашбой Бойжонов. Ишқ мулкининг султони\nТуркман мумтоз адабиётида “севги ва ишқ мулкининг шоҳи”, деб тан олинган Мулланафас Махтумқули Фироқийдан кейин бой адабий мерос қолдирган ҳассос шоирлардандир. Мулла Қодирберди ўғли Мулланафас 1810 йили Туркманистоннинг Сарахс мавзесида дунёга келади. Унинг болалик йиллари тўғрисида маълумотлар сақланмаган. Лекин Мулланафаснинг отаси ўз даврининг илғор фикрли ва саводхон кишиларидан бўлганлиги ва у фарзандларини ҳам ўқимишли, билимдон қилиб тарбиялашга интилгани кўплаб манбаларда қайд этилган.\nБошланғич маълумотни қишлоғидаги эски мактабда олгач, Мулланафас дастлаб Марида, сўнгра Шарқда ислом илми ва маданиятининг ўчоқларидан бири бўлмиш Бухорода таҳсил кўради. У ёшлигидаёқ шеър ёзишга ва мусиқа асбобларини чалиб қўшиқ айтишга мойил бўлган.\nМулланафас ўз даврининг йирик шоирлари Махтумқули, Камина, Толибийларга эргашиб, улардан ижод сирларини ўрганган, маҳоратини оширган. Келажакда туркман халқининг ардоқли фарзанди, улкан сўз санъаткори бўлиб танилишида ана шу ижодий изланишлар муайян аҳамият касб этгани шубҳасиздир.\nТахминий маълумотларга қараганда, Мулланафас 1862 йили босқинчиларга қарши халқ курашида оғир яраланиб, вафот этган. Унинг жасади ҳозирги Мари вилоятининг Вакилбозор туманидаги Хўжа Абдулла қабристонига қўйилган.\nШоирдан улкан адабий мерос — лирик шеърлар, “Зуҳра ва Тоҳир” номли достон қолган. Улар туркман бахшилари орқали оғиздан-оғизга ўтиб, бизгача етиб келган. Мулланафас вафотидан олдин катта ўғли Муҳаммадраҳимга учта китоб ва кўплаб қўлёзма қолдиргани тўғрисида маълумотлар бор. Бу китобларни Муҳаммадраҳим ўғли Хўжашга топширади. Хўжаш бобоси ва отасидан қолган китобларнинг баъзиларини қопга солиб ерга кўмган, баъзиларини ўзида олиб қолган.\n1947 йили шоир яшаган жойдан икки қоп китоб топилади. Лекин бу жой пахтазорга яқин бўлгани боис, нам тегиб қўлёзмалар чириб, ўқиб бўлмайдиган аҳволда келган.\nМулланафас яратган асарлар шоирнинг чуқур билимга эга бўлгани ва ўз даврининг ижтимоий воқеаларини юксак даражада идрок эта олган шахс эканлигидан гувоҳлик беради. Мулланафас мадрасаларда ислом динининг қонун-қоидаларини ўрганиш билангина чегараланиб қолмасдан, ўз устида тинимсиз ишлаган, араб, форс тилларини, Шарқ адабиёти, айниқса, халқ оғзаки ижодини пухта ўрганган. “Зуҳра ва Тоҳир” достони, ундаги анъанавий образлар шоирнинг Шарқ халқлари фолклори ва адабиёти билан яқиндан таниш бўлганлигини кўрсатади.\nШу ўринда таъкидлаш керакки, ҳар бир ёзувчи ўзидан олдин ўтган салафларининг ижодий тажрибаларидан фойдаланиб, уларнинг халқ меҳри ва мулкига айланган асарларидан озиқланади. Шу маънода, Шарқ адабиётининг, айниқса, озарбайжон, туркман, қозоқ, қирғиз адабиётларининг ривожига туркий шеъриятнинг қуёши бўлган Алишер Навоийнинг таъсири беқиёс эди.\nХусусан, шоир “Зуҳра ва Тоҳир” достонини яратиш жараёнида бевосита Навоийдан таъсирлангани, буюк шоирнинг услубига эргашганини кўриш мумкин. Ҳазрат Навоийнинг “гул” радифли машҳур ғазали бор:\nОразингни боғ аро чун кўрди, ҳайрон бўлди гул,\nБаргсиз қолди, нединким, бас паришон бўлди гул.\nМулланафаснинг ҳам “гул” радифли ғазали “Зуҳра ва Тоҳир” достонидан ўрин олган.\nГул билан булбул келиб, гул ичра сайрон қилди гул,\nГул тамошосин кўриб, ўз бағрини қон қилди гул.\nҲар икки шоир ижодида учрайдиган бир хил радифли ғазаллар шакл ва мазмун жиҳатдан оҳангдош. Мулланафаснинг ушбу ғазали “Зуҳра ва Тоҳир” достонидан ўрин олганига эътибор қаратсак, маъно янада ойдинлашади. Мулланафас ғазалидаги гул — Зуҳра, булбул эса — Тоҳир. Шу тариқа, Мулланафас Алишер Навоий ғазалига янги мазмун киритган ҳамда бадиий санъатларига жило берган. Бу усул эса, ўз навбатида, асарнинг ҳаётийлигини таъминлаган.\nМулланафас Навоий, Фузулий, Фирдавсийдек буюк шоирларнинг ўлмас шеъриятидан нафақат ўрнак олган, балки уларнинг анъаналарини давом эттириб, ғазалларига назиралар ёзган, мухаммаслар боғлаган. Шоир шеърларидан бирида:\nНизомий, Навоий ҳамда Фирдавсий\nРумонинг гулшани, Ҳинднинг товуси.\nЁлғончи дунёдан ўтардим осий,\nСизга кўп ҳурматлар қўймаса кўнглим —\nдея устозларига меҳр-муҳаббатини эътироф этади.\nТуркман халқининг эрк ва озодлик йўлидаги мардонавор курашини, ватанпарварлигини, орзу-истакларини юксак бадиийлик билан содда ва тушунарли тилда тараннум этган, Махтумқули, Саидий, Залилий, Камина, Толибий сингари устоз шоирлар қаторида ижод этган Мулланафас ижодида ҳам тенгсизлик ва ноҳақликка қарши норозилик мотивлари яққол сезилиб туради.\nШоир лирик шеърларининг мавзу доираси кенг ва ранг-баранг. Ижтимоий, панд-насиҳат, дидактик руҳдаги шеърлар билан бирга, ишқ-муҳаббат, вафо-садоқат ҳақида битилган мавзулар ҳам халқона оҳанги, самимияти билан ажралиб туради.\nУмуман, Мулланафас ўз давридаги ижтимоий адолатсизликларни чуқур ҳис қилиб, уларни ўз ижодида акс эттирган ҳақгўй шоирлардан бири сифатида қадрлидир. Қуйидаги икки мисрага эътибор беринг:\nКимлар ғариб ўтар, кимсалар-да оч,\nКимса куйлаклидир, кимса яланғоч.\nМашҳур “Нор кезгин” шеъри шоирнинг панд-насиҳат руҳидаги асарлари ичида ҳаётийлиги билан ажралиб туради. Шоир мазкур шеърида ўз-ўзига маслаҳат тарзидаги нозик усул орқали ижтимоий даврга оид шахсий фикрлари, ўйлари ва қарашларини баён этади.\nКўнглим сенга насиҳат, сарбасар кезгин,\nБилгил дўст-душманинг, уйда бохабар кезгин,\nҒаним билан айтишсанг, доим хабардор кезгин,\nКезсанг дунё юзида, давом тоза-тар кезгин,\nҚирқ йил моя кезгунча, бутун бир йил нор кезгин.\nУшбу сатрлар ҳаётда кўп аччиқ-чучукни бошидан кечирган, дунёнинг яхши-ёмонлигини кўрган доно, фаросатли кекса одамнинг насиҳатини ёдга солади. Унинг замирида яширинган ахлоқий қарашлар, фалсафий фикрлар бугунги кунимиз учун ҳам қимматлидир.\n“Билан”, “Назарин солган кўнглим” шеърларида шоир “Нор кезгин” шеъридаги ғояни янада ривожлантиради:\nЁмон билан йўлдош бўлма,\nДушман билан сирдош бўлма,\nТўйда товоқдош бўлма,\nИфлос ҳаромхўр билан.\nМулланафас ижодининг бош мавзуи инсоний севги ва меҳр-муҳаббатдир. “Севгилим”, “Бари гал”, “Ёдимга тушди”, “Истабки гўзал ёрни”, “Кўнглим”, “Келин”, “Уйғотмадинг гўзал ёр”, “Фироқингдан” каби юзлаб шеърлари, “Зуҳра ва Тоҳир” достони шундан далолатдир. Инсоний севги, ишқ-муҳаббатни куйлашда Мулланафас Махтумқулидан кейинги шоирлардан бири саналади. Буни шоирнинг ўзи ҳам “Зуҳра ва Тоҳир” достонида фахр билан эътироф этган. “Ишқ мулкининг шоҳимен, қошимда ҳамдамим йўқ”, деб ёзади шоир. Унинг лирик шеърлари ҳаётга муҳаббат, пок севгига ишонч руҳи билан суғорилган.\nХалқ достонларида қўлланиб келинган кўпгина анъанавий усулларни Мулланафас янгича талқин қилиб, уларни бадиий жиҳатдан бойитди. Чунончи, “Истабки гўзал ёрни” шеъридаги “тутун — зулф кокиллари, алиф — нозик бел, шакар — шарбатли тил” сингари поэтик ташбеҳлар туфайли ўқувчи қалбида нозик ва бетакрор ҳиссиётлар уйғониши шубҳасиз.\nДедим: “Не тутундир бу?” Ул: “Зулфи кокилим”, деди,\nДедим: “Не алифдир бу?” Ёр: “Нозик белим”, деди,\nДедим: “Не шакардир бу?” — “Шарбатли тилим”, деди,\nБир бўса талаб қилдим, “Лозимдир ўлим”, деди,\nДедим: “Мени ўлдиргил. Ё бўса муравват қил!”\nОғзимга тираб муштин, “Қўй, деди, қабоҳатдир”.\nШеърни ўқирканмиз, саҳна учун яратилган драматик асарларнинг қаҳрамонлари сингари икки севишган ёшнинг бир-бирига ўтли ҳарорати кўз ўнгимизда гавдаланади. Воқеаларни юксак лиризм ва жонли картиналарда тасвирлай билиш Мулланафас шеъриятининг ўзига хос хусусиятларидан бири саналади.\nШоирнинг “Ҳайрона қолар”, “Қиз”, “Бир гўзал”, “Кўзларинг” сингари шеърлари севги, муҳаббат лирикасининг ажойиб намуналаридир. Бу шеърлар халқ орасида маълум ва машҳур. Улар тиллардан-тилларга ўтиб, баланд пардаларда жарангламоқда. Зотан, ушбу манзумаларда инсоний туйғулар содда ва теран талқин этилган бўлиб, халқни келажакка ишонч руҳи билан яшашга ва курашга ундаган.\nБир қуш келди, қўнди туйнук устига,\nНазар солди оқча уйнинг остига.\nҚанот ёйди, кетди олам пастига,\nЁтган қуш уйғонди, ёр, уйғонмадинг.\nШоир ушбу мисраларда ишқ-муҳаббат туйғусини халқнинг яшаш тарзи, урф-одатлари билан боғлаб, нозик тасвирлайди. Мулланафас ижодида бундай ҳароратли, самимий мисраларни кўплаб учратиш мумкин.\nМулланафас шеърияти мавзу жиҳатидан ранг-баранг, маъноли, жарангдор ва мусиқий. Қолаверса, шоир шеърларидаги мазмуннинг ҳаёт билан ҳамнафаслиги, ифода шаклининг соддалиги, оддий халқ тилига яқинлиги ўқувчи қалбини мафтун этади. Шунинг учун ҳам унинг умуминсоний ғояларни улуғлаган, адолатсизликни қоралаган шеърлари асрлар оша авлодлар қалбида яшаб келмоқда.\n”Зуҳра ва Тоҳир“ достонида эркин севги васф этилган бўлиб, икки ёшнинг ўтли муҳаббати орқали туркман халқининг орзу-истаклари куйланади. Шоир эзгулик билан қабоҳат ўртасидаги курашни кўрсатар экан, бунда ўзига хос йўлдан бориб, Зуҳра ва Тоҳирнинг вафодорлигини, зулмаҳлининг субутсиз ва хиёнаткорлигини ёрқин бўёқлар орқали ифодалаб беради. Икки ёшнинг яхши кишилар кўмагида висолга етишгани содда тилда қизиқарли баён этилади.\nМулланафаснинг халқ орасида машҳур бўлган ва кўплаб бахшилар томонидан севиб куйланиб келаётган мазкур достони тўғрисида фикр юритганда шуни таъкидлаш керакки, шоир нафақат Алишер Навоий ижоди, балки бошқа ўзбек мумтоз шоирлари шеъриятидан ҳам баҳраманд бўлган. Ўзбек адабиётшунослигида Мулланафаснинг бу достони XVII асрда яшаб ижод этган шоир Сайёдийнинг “Тоҳир ва Зуҳра” достони сюжетига яқин эканлиги қайд этилади. Ўзбек — туркман адабий алоқаларнинг йирик тадқиқотчиси, профессор К.Қурамбоев бу ўхшашликни “адабий таъсир самараси”, деб изоҳлайди.\nАсрлар оша туркий халқлар фолклорида оғиздан-оғизга ўтиб келаётган “Тоҳир ва Зуҳра” ривояти туркий халқлар, хусусан, туркман халқи орасида ҳам кенг тарқалган. Кези келганда Сайёдийнинг “Тоҳир ва Зуҳра” достони билан Мулланафаснинг “Зуҳра ва Тоҳир” достони ўртасидаги фарқни ҳам айтиб ўтиш керак. Сайёдий ўз достони марказига ўзбек фолклоридаги Тоҳир ва Зуҳра ҳақидаги ривоятни асос қилиб олган бўлса, Мулланафас туркман халқи ўртасида кенг тарқалган манбани асос қилиб олади. Айтиш керакки, Мулланафас “Зуҳра ва Тоҳир” достонини яратишда туркман халқи орасида кенг тарқалган ривоятга юксак бадиий сайқал беради. Бир сўз билан айтганда, афсонага реалистик бўёқлар орқали янги мазмун бағишлайди. Шунингдек, Мулланафаснинг “Зуҳро ва Тоҳир” ривоятининг фақат туркман халқи орасида маълум ва машҳур бўлган сюжет варианти билан эмас, балки бошқа халқларда шу мавзуда яратилган эртак ва ривоятлар билан ҳам яқиндан таниш бўлганига шубҳа йўқ.\nДостон асосига туркман варианти қўйилгани асарнинг бошланиши, деталларнинг ўзига хослиги ва, энг асосийси, достоннинг романтик руҳ билан, яъни севишганларнинг ўз мурод-мақсадларига етишиши билан якун топишида кўзга ташланади. Мулланафас достон сюжетининг асосий йўналишини сақлаб қолган ҳолда, уни турли хил воқеалар билан бойитган, асар қаҳрамонлари ўртасидаги ижтимоий муносабатларни кучайтирган. Бир сўз билан айтганда, Мулланафас достон сюжетини қайта ишлаб, ўша давр турмушини ҳар томонлама намоён этган асар яратган. Бу эса, шоир маҳорати, унинг ижодий фантазияси нақадар юксаклигидан далолат беради.\nМулланафас шеърияти ўлмас шеъриятдир. Унинг асарлари қайта-қайта нашр этилмоқда. Шоир ижодида умумбашарий ғоялар кенг ўрин тутади. Унинг аксар шеърлари туркманлар орасидагина эмас, балки ўзбек халқи ўртасида ҳам кенг тарқалган. Шоир асарлари содда ва қардош халқлар тилларига яқин бўлганлиги боис, уларни таржима қилишнинг ҳожати ҳам йўқ.\nХоразмлик кекса бахшиларнинг айтишича, Мулланафас шеърлари унинг ҳаётлигидаёқ ўзбек бахшилари ва созандалари орасида машҳур бўлган. Бунинг яна бир сабаби бор. Мулланафаснинг ўзи айни вақтда моҳир созанда ва уста хонанда ҳам бўлган. Шу туфайли унинг деярли барча ғазаллари осонгина куйга тушади. Кўплаб санъаткорлар, жумладан, Ўзбекистон, Туркманистон ва Қорақалпоғистон халқ артисти Комилжон Отаниёзов, Отажон Худойшукуров, Кенжа Матназаров, Жуманазар Бекчонов, Бобомурод Ҳамдамов, Бекжон Отажонов ва бошқалар Мулланафас шеърларини завқ-шавқ билан куйлаб, мухлислар эътиборини қозонишди ва қозонишмоқда.\nТаваллудига 200 йил тўлган, севги ва ишқ мулкининг султони Қодирберди ўғли Мулланафас нафақат туркман, балки ўзбек халқининг ҳам ардоқли ва севимли шоиридир. Унинг содда ва ўйноқи шеърлари, «Зуҳра ва Тоҳир» достони ҳар икки халқнинг маънавий мулки бўлиб қолаверади.\n← Аввалги Аввалги Комилжон Жўраев. Маъно ва мантиқ бирламчи (2010)\nКейинги → Кейинги: Иқбол Қўшшаева. “Шеър тинглаб, шеър тизиб — шеърларда қолдим…”


Футбол тарихидаги энг яхши дарвозабон маълум қилинди » Yangiliklar agregatori - OXO.UZ\nЛев Яшин (1929-1990) ФИФА талқини бўйича ХХ асрнинг энг яхши дарвозабони ҳисобланади. У 1950 йилдан 1971 йилгача “Динамо” клуби сафида тўп сурган, 5 марта собиф иттифоқ чемпионатини ютган. Терма жамоа сафида 74 та ўйин ўтказиб, 1956 йилги Олимпиада чемпиони, 1960 йилги Европа чемпиони ҳисобланади. Яшин 1958, 1962, 1966 йилларда жаҳон чемпионати финал босқичида иштирок этган. 1963 йилда Европанинг энг яхши футболчиси деб топилиб, “Олтин тўп”ни қўлга киритган. Яшин футболдаги энг нуфузли ушбу мукофотни олган тарихдаги ягона дарвозабон ҳисобланади.\nЎз дарвозаларини 100 ва ундан кўпроқ ўйинда дахлсиз қолдирган дарвозабонлар кирадиган рамзий клуб Яшин номи билан аталади. Айнан Яшин собиқ иттифоқ чемпионатларида биринчи бўлиб 100 та “қуруқ” ўйин ўтказишга эришган.\n2018 йилнинг энг яхши дарвозабонлари маълум бўлди\nТошкентнинг «Локомотив» жамоаси Икер Касильясга жавоб қайтарди\nИкер Касильяс дунёнинг энг яхши дарвозабони ким эканлигига аниқлик киритди


4 weeks ago\tЖамият Comments Off on Такси, сартарошхона ва савдо мажмуалари. «Сарик» худудларда ишлашга рухсат берилган сохалар учун шартлар белгиланди\n4 weeks ago\tИктисодиёт Comments Off on Сардоба фожиаси: «Аср упирилиши» айбдорлари сувдан курук чика олмаслиги шарт\n4 weeks ago\tСиёсат Comments Off on Тошкент шахри «сарик» худуд. Кайси вилоятлар кайси тоифага киритилгани маълум килинди\nТошкент шахри карантин буйича янги тартибга кура иккинчи тоифадаги – «сарик» худуд хисобланади. Бу хакда Узбекистон Республикасига коронавируснинг кириб келиши ва таркалишини олдини олиш юзасидан чора-тадбирлар дастурини тайёрлаш буйича Республика махсус комиссиясининг ахборотида маълум килинган. Узбекистонда Республика махсус комиссиясининг 6 майдаги йигилиши баёнига мувофик коронавирус таркалиши холатининг худудлар кесимидаги тахлилидан …\n4 weeks ago\tСиёсат Comments Off on Ахолига таркатилган ёрдам пули, журналистлардан узр сураган расмийлар — карантиндаги Козогистон хакида\nKun.uz мухбири пандемиянинг Марказий Осиё давлатларига таъсири ва курилаётган чоралар юзасидан Козогистон, Киргизистон ва Тожикистон журналистлари билан сухбатлашди. Навбатдаги маколада Козогистондаги вазият хакида суз боради. Бу хакда козогистонлик журналист Алишер Сатвалдиев маълумот берди. – Марказий Осиё давлатлари орасида коронавирусга чалиниш холати биринчи булиб Козогистонда аникланди. Уша пайтда мамлакатда жорий килинган …\n«Хеч булмаса Рамазонда сув бериб туришсин» – Хужаобод туманидаги махалла нуронийлари арзи\n4 weeks ago\tЖамият Comments Off on «Хеч булмаса Рамазонда сув бериб туришсин» – Хужаобод туманидаги махалла нуронийлари арзи\nАндижон вилояти Хужаобод тумани «Ипакчи» МФЙнинг Каналбуйи кучасида яшовчи фукаролар хар куни бир неча марта 0,5 км узокликдаги катта кучанинг нариги томонидан ичимлик суви ташиб келишар экан. Навбатдаги мурожаат ортидан ушбу туманга йул олдик. «Ипакчи» махалласи Андижон-Уш магистрал йули буйига жойлашган. Борганимизда катта кучанинг нариги ёкасидан сув ташиётган ёш болаларни …


Ишончли вакил ўз фаолиятини бошлади\n2021-09-22 16:09:16 478\nЎзбекистон Республикаси Президенти сайлови тобора яқинлашмоқда. Бошқа партиялар қатори “Адолат” СДП ҳам тарғибот-ташвиқот тадбирларини бошлаб юборди. Наманганда Президентликка номзод Баҳром Абдуҳалимовнинг вилоятдаги ишончли вакили ...\nЧустда тарғибот тадбири\n2021-09-20 12:09:00 478\n“Адолат” СДП Наманган вилоят Кенгашининг тарғибот гуруҳи навбатдаги тадбирни Чуст туманидаги 75-умумтаълим мактабида ўтказди. Унда педагоглар, юқори синф ўқувчилари, шу атрофда яшайдиган фуқаролар иштирок этдилар. Партия вилоят Кенгаши ...\n2021-09-18 10:09:40 541\nПартия лойиҳасининг Янги Наманган туманидан акс-садоси\n2021-09-16 17:09:41 446\n“Адолат” СДП Наманган вилоят Кенгашининг тарғибот гуруҳи учун навбатдаги манзил Янги Наманган тумани бўлди. Мазкур маъмурий бирлик шу йил бошида ташкил этилганди. Қисқа муддат ичида бир қатор ташкилий ишлар амалга оширилди. Ҳудудни ...\nТаъсирчан тадбирлар партия нуфузини юксалтиради\n2021-09-15 15:09:47 455\nМамлакатимизда Президент сайлови тобора яқинлашмоқда. Сиёсий партиялар ҳам тарғибот тадбирларини кучайтирмоқдалар. “Адолат” СДПнинг Наманган вилоят сайловолди штабида ҳам иш қизғин. Бу ерга тез-тез мурожаатчилар ташриф буюриб ...\n2021-09-10 11:09:04 543\n2021-09-09 12:09:24 526\n“Адолат” СДП Наманган вилоят ташкилоти яқинлашиб келаётган Президент сайлови муносабати билан ўтказилаётган тарғибот тадбирлари кўламини кенгайтирмоқда. Корхона, ташкилот ва муассасаларда, аҳоли истиқомат жойларида ташкил этилаётган ...\nАхборот танқислиги – муаммога бош сабаб\n2021-09-07 15:09:05 354\nМана, бир неча ойдирки, мамлакатимизда аҳолини коронавирусга қарши эмлаш жараёнлари давом этмоқда. Кейинги пайтда вакцинациялаш миқёслари ва суръатлари кескин ошди. Бугунги кунда кўпчилик бу усул ҳозирги пайтда хавфли касалликнинг олдини олишда ...\n2021-09-06 18:09:40 476\n“Янги Ўзбекистонда эркин ва фаровон яшайлик!”. Наманган вилоятидаги барча илм масканларида ана шу шиор остида “Билимлар куни” тадбирлари ўтказилди. Янги Наманган туманидаги 2-умумтаълим мактабида ўтказилган ...\nТўрақўрғонда байрам шукуҳи\n2021-08-31 22:08:21 481\nХалқимиз шу кунларда мамлакатимиз тарихидаги улкан аҳамиятга эга воқеа – Ўзбекистон давлат мустақиллигига эришганлигининг ўттиз йиллик байрами шукуҳи билан яшамоқда. Юртимизнинг қайси бир шаҳар ёки туманига борманг, байрамга қизғин ...


Левандовскининг учта голи Польшага ғалаба келтирди ва бошқа натижалар\n11:43 / 09.10.2016\nЖЧ-2018 саралаш босқичининг 2-турида Польша терма жамоаси Варшавада Данияга қарши майдонга тушди. Мазкур учрашув “Бавария” ва Польша терма жамоаси ҳужумчиси Роберт Левандовскининг бенефесига айланди. Левандовски 20, 36 ва 47-дақиқаларда уч маротаба Каспер Шмейхель дарвозасини ишғол қилди ва Польшага уч очко тақдим қилди.\n“F” гуруҳида ҳам яна иккита учрашув бўлиб ўтди. Шотландия ўз майдонида Литвага қарши баҳс юритди. Учрашув 1:1 ҳисобида якунланди. Словения эса Словакия билан ўйинда кичик 1:0 ҳисобидаги ғалабани тантана қилди.\nГоллар: 1:0 – 20 Левандовски, 2:0 – 36, пенальти Левандовски, 3:0 – 47 Левандовски, 3:1 – 49, автогол Глик, 3:2 – 69 Поульсен\nОгоҳлантиришлар: Шмейхель (36), Чонек (53), Эриксен (62).\nШотландия – Литва 1:1 (0:0)\nГол: 0:1 – 59 Черних, 1:1 - 89 Макартур.\nОгоҳлантиришлар: Вайткунас (13), Куклис (18), Фрейдгеймас (52), Хэнли (52).\nСловения – Словакия 1:0 (0:0)\nГол: 1:0 – 74 Кронаветер.\nОгоҳлантиришлар: Цесар (14), Крхин (26), Салата (31), Губочан (56), Дюрица (68), Струна (80).\nЖЧ-2018 ЖЧ-2018 саралаши\nУкраина Россиядаги жаҳон чемпионатини кўрсатмайди


Вьетнам парламенти мамлакат олий халқ суди раиси ва бош прокурорини аниқлаб олди\n12:24 / 08.04.2016\nВьетнам социалистик республикаси Миллий мажлиси мамлакат президенти Чан Дай Куанг томонидан тасдиқлаш учун киритилган номзодларни Олий суд раислиги ва бош халқ прокурори лавозимларига тасдиқлади.\nСуд раислигига номзод 58 ёшли Нгуен Хоа Биньни парламентнинг 95 фоизи қўллаб-қувватлаган бўлса, 64 фоиз депутатлар янги бош прокурорни ёқлаб овоз беришган. Бу лавозимга 56 ёшли Ле Минь Чи тайинланган.\nВьетнам парламенти бугунги мажлисида шунингдек, мамлакатнинг 2011-2016 йиллардаги бош вазирнинг икки ўринбосари, 18 нафар вазирлик ва турли идоралар раҳбарларини вазифасидан озод этиши масаласини ҳам кўриб чиқади.\nВьетнамнинг 2016-2020 йиллар учун вазирлар маҳкамаси янги таркибини бош вазир Нгуен Суан Фук эртага парламент ихтиёрига ҳавола этади.\nУмуман, мамлакат раҳбариятнинг янги таркиби шу йил январь ойида Вьетнам коммунистик партиясининг XII съездида тасдиқлаб олинган эди.


Халқ депутатлари Самарқанд вилояти Кенгашининг саккизинчи сессияси онлайн тарзда ўз ишини бошлади - zarnews.uz\nСессияда Олий Мажлиси Сенатининг маҳаллий ҳокимият вакиллик органлари фаолиятини кучайтиришга кўмаклашувчи комиссияси аъзолари, юқори палата қўмиталари раисларининг ўринбосарлари, Сенат девонининг тегишли бўлинмалари ходимлари ҳамда халқ депутатлари вилоят, туман ва шаҳар Кенгашлари депутатлари, барча бўғиндаги ҳокимлар ва уларнинг ўринбосарлари, вилоятнинг соҳа раҳбарлари, ҳуқуқни муҳофаза қилувчи органлар, давлат ва жамоат ташкилотлари вакиллари, оммавий ахборот воситалари ходимлари қатнашмоқда.\nСессия ишида дастлаб вилоятни ижтимоий-иқтисодий ривожлантириш, халқ депутатлари маҳаллий Кенгашлари фаолияти самарадорлигини ошириш борасидаги ишларни Олий Мажлис Сенатининг ишчи гуруҳи томонидан ўрганиш якунлари тўғрисидаги масала муҳокама қилинади.\nМаълум бўлишича, вилоятни комплекс ривожлантириш ва бу жараёнда халқ депутатлари маҳаллий Кенгашлар салоҳиятидан фойдаланиш борасида муайян ишлар амалга оширилган.\nЎзбекистон Республикаси Президентининг вилоятга 6 марта амалга оширган ташрифлари давомида берилган топшириқлар ижроси доирасида 450 дан ортиқ лойиҳа тасдиқланиб, улар ижроси таъминланмоқда.\nҲисоботда вилоятни ривожлантиришга салбий таъсир кўрсатаётган айрим муаммо ва камчиликлар борлиги, мавжуд салоҳиятдан тўлиқ фойдаланилмаётганлиги ҳам қайд этилган.\nДепутатлар шунингдек, Жомбой, Тойлоқ, Ургут ва Самарқанд туманларида янги кичик саноат зоналарини ташкил этиш тўғрисидаги масалани ҳам кўриб чиқади.\nБундан ташқари, сессия давомида фойдаланилмасдан бўш турган давлат кўчмас мулки объектларидан самарали фойдаланиш ҳамда халқ депутатлари вилоят Кенгаши ҳузуридаги ижтимоий шериклик бўйича жамоат комиссияcини тузиш масалалари муҳокама қилиниши кўзда тутилган.


$108,5 миллионлик лойиҳа доирасида харид қилинган тиббий жиҳозлар юзасидан ... - UzNews.uz\n9 апреля, 12:47 463 0\n$108,5 миллионлик лойиҳа доирасида харид қилинган тиббий жиҳозлар юзасидан жиноят иши қўзғатилди – Ҳисоб палатаси\nЖумладан, юқори нархлар киритиш орқали мазкур лойиҳанинг қиймати 20,1 млн долларга асоссиз оширилган.\n“Саломатлик-3” лойиҳаси бўйича жиноий иш очилган. Лойиҳа доирасида амалга оширилган харидлар бўйича тўпланган материаллар тегишли тартибда текшириш учун ҳуқуқни муҳофаза қилиш органларига берилган. Бу ҳақда Ҳисоб палатаси раиси ўринбосари Баҳодир Туробов маълум қилди.\nБаҳодир Туробовга кўра, 2012-2018 йилларда “Саломатлик-3” лойиҳаси доирасида Жаҳон банкининг қарз маблағлари ҳисобига тиббиётнинг қуйи бўғинларига 108,5 млн долларлик тиббий жиҳозлар харид қилинган.\nЛекин ўрганишларда аниқланишича, юқори нархлар киритиш орқали лойиҳа қиймати 20,1 млн долларга асоссиз оширилган. Шунингдек, лойиҳа доирасида 18,5 млн долларлик маблағлар мақсадсиз ва ортиқча сарфланган, ёки керакли жиҳозлар ўрнига бошқа жиҳозлар режага нисбатан ортиқча харид қилинган. 19,1 млн долларлик баъзи тиббий жиҳозлар эса 3 йилгача тиббий муасасасаларга тарқатилмай, омборхоналарда қолиб кетган.\nНатижада қуйи тиббиёт бўғинларини етарли ва сифатли тиббий ускуна ҳамда жиҳозлар билан таъминлаш режаси бажарилмаган.\nҚонунчилик палатаси депутати Дониёр Ғаниев ҳам бу ҳақда ўз фикрини билдириб ўтган.\n“Бу хато ва қонунбузилишлар бадали эса минг афсуски чекка худудларда оналар ва болалар ўлимлари билан тўланмоқда. Шу сабаб, бу лойиҳа доирасида қонунбузарликка йўл қўйган, маблағларни талон-торож қилганлар албатта, жазо олиши керак”, - дейди қуйи палата депутати.


Натижада пахта ҳосилдорлиги кўтарилиши баробарида, уни қайта ишлаш ҳажми ҳам ортмоқда. Жумладан, жорий йилда “Ўзпахтасаноат” уюшмаси тизимидаги корхоналарда 2,1 триллион сўмлик маҳсулот ишлаб чиқарилиб, ўсиш суръати 106,3 фоизни ташкил этди. 2013 йилги пахта хом ашёсини қайта ишлаш орқали олинган толанинг сифат кўрсаткичи эса 94,5 фоизга етказилиб, аввалги йилнинг шу давридагига нисбатан 2,4 фоиз ўсишга эришилди. Айни шу омиллар ўзбек толасининг жаҳон бозоридаги мавқеини кўтаришга, унинг рақобатбардошлиги ва харидоргирлигини таъминлашга хизмат қилаётир.\nДарҳақиқат, заминимизда етиштирилаётган пахта хом ашёси ўзининг саноатбоплиги билан алоҳида ажралиб туради. Соҳа мутахассислари буни унинг ранги, толасининг узунлиги, пишиқлиги ва микронейр кўрсаткичлари халқаро стандартларга тўлиқ мос келиши билан изоҳлашаяпти.\nТаъкидлаш жоизки, ўзбек толасининг жаҳон бозорига жадал кириб боришида бир неча йиллардан буён ташкил этилаётган Халқаро Ўзбекистон пахта ва тўқимачилик ярмаркасининг ўзига хос ўрни бор. Зеро, ўтган вақт мобайнида мазкур ярмарка Пахта бўйича халқаро маслаҳат қўмитаси (ICAC)нинг энг муҳим тадбирлари реестрига киритилгани туфайли у дунё миқёсида пахта бозори сиёсатини белгиловчи нуфузли анжуманлардан бирига айланди. Бу йил ушбу ярмарка ўнинчи бор ўтказилади. Шу муносабат билан айни пайтда республикамизда унинг ҳар жиҳатдан фойдали ва самарали бўлишини таъминлаш, иштирокчиларни тармоқдаги янгиликлар билан таништириш мақсадида пухта тайёргарлик кўрилмоқда.\n— Президентимизнинг 2014 йил 25 майдаги халқаро пахта ярмаркасини ўтказишни ташкиллаштириш чора-тадбирларига доир Фармойишига асосан, бўлажак тадбирга пухта ҳозирлик кўраяпмиз, — дейди “Ўзпахтасаноат” уюшмасининг ишлаб чиқариш ва моддий-техник ресурслар бошқармаси бошлиғи Илҳомжон Қулматов. — Хусусан, ярмарка иштирокчилари Юқори Чирчиқ туманида жойлашган “Ўзбекистон” очиқ акциядорлик жамиятига ташриф буюради. Шу аснода меҳмонлар жамиятнинг пахтани қайта ишлаш жараёнига татбиқ этилаётган замонавий технологиялар билан яқиндан танишиш баробарида, мутахассисларимиз билан бевосита фикр алмашиш имкониятига ҳам эга бўлади. Бунинг сабаби шуки, корхонада босқичма-босқич амалга оширилаётган модернизациялаш ишлари натижасида у тармоқдаги йирик заводлар қаторидан жой олди. Айтайлик, бу ерда эски технологиялар ўрнига хориждан қуритиш, тозалаш, жинлаш ва линтерлаш ускуналари келтирилиб ўрнатилгач, иш унумдорлиги бир неча баробар ортди. Энергия тежамкорлиги эса сезиларли даражада камайди.\nЗаводнинг устахона, лаборатория, тарозихонаси ҳам қайта таъмирланиб, ишчилар учун ювиниш, кийиниш ва дам олиш хоналари талаб даражасида жиҳозлангани, унинг ҳудудида бир нечта маиший хизмат кўрсатиш шохобчалари барпо қилингани иш самарадорлигини ошириш имконини яратмоқда.\nБундан ташқари, уюшмамиз томонидан ярмарка иштирокчиларига тармоқ корхоналарининг ишлаш жараёни, уларда амалга оширилаётган янгиланишлар ҳақида тўлиқ маълумот бериш мақсадида кўргазмали стендлар ташкил этилади. Қайта ишланаётган пахта маҳсулотларидан намуналар намойиш қилинади.\nМухтасар айтганда, навбатдаги пахта ярмаркаси толамиз экспорти ҳажмини ошириш, чет эллик ишлаб чиқарувчилар билан ҳамкорлик алоқаларини янада мустакамлашда янги босқични бошлаб беради. Бу эса ўзбек пахтасининг довруғини ошириш билан бирга, иқтисодиётимизни барқарор ривожлантиришда муҳим аҳамиятга эгадир.\nМазкур рукндаги бошқа мақолалар: « Жаҳон сайёҳлик индустрияси истиқболи\tТўқимачилик саноати: Самарали ҳамкорлик, истиқболли келишувлар »


Президент Тошкентда янги очилган заргарлик корхонасининг фаолияти билан танишди — Sof.uz\nПрезидент Тошкентда янги очилган заргарлик корхонасининг фаолияти билан танишди\n15.01 15:19 247 Ўзбекистон\nЗаргарлик маҳсулотлари бутун дунёда харидоргир. Ушбу тармоқда жаҳон бўйлаб ишлаб чиқариш ҳажми йилига 5-6 фоизга ўсаётгани, товар айланмаси 250 миллиард доллардан ошаётгани бу соҳада улкан бозор борлигини кўрсатади.Мамлакатимизда бу соҳа кўп йиллар эътибордан четда қолганди. Заргарлик корхоналари асбоб-ускуналарининг 80 фоизи эскирган, айримларида ишлаб чиқариш тўхтаган эди.\nПрезидент Шавкат Мирзиёев 2019 йил 8 май куни ўтказилган йиғилишда заргарликни чинакам саноат даражасига олиб чиқиш вазифасини қўйган эди. Кўп ўтмай, ўша йили 18 майда давлат раҳбарининг “Ўзбекистон Республикасида заргарлик тармоғини жадал ривожлантириш чора-тадбирлари тўғрисида”ги фармони қабул қилинди. Унга мувофиқ, соҳага чет эл инвестисияларини фаол жалб этиш, рақобатбардош ва сифатли заргарлик буюмларини тайёрлашда маҳаллий ишлаб чиқарувчиларни ҳар томонлама қўллаб-қувватлаш учун қулай шарт-шароитлар яратилди.\nЯқинда пойтахтимизнинг Чилонзор туманида ишга туширилган “Gold Moon Tashkent” масъулияти чекланган жамият ана шу имкониятлар натижаларидан бири.Давлатимиз раҳбари бугун ушбу корхона фаолияти билан танишди.Қиймати қарийб 21 миллион доллар бўлган мазкур лойиҳа доирасида йилига 6 тонна заргарлик буюмлари ишлаб чиқариш қуввати ташкил этилган. Италия, Германия ва Туркиядан замонавий асбоб-ускуналар келтириб ўрнатилган. Ишга 400 дан ортиқ моҳир заргар жалб қилинган. Италиялик дизайнер ва техник ходимлар уларга ўз маҳорат ва тажрибаларини ўргатмоқда.\nСобиқ “FONON” илмий-ишлаб чиқариш корхонаси негизида очилган ушбу ширкат маҳсулотлари замонавийлиги, сифати ва нафислиги билан ажралиб туради. Бугунги кунда уларнинг харидори кўпайиб, импорт ўрнини босмоқда.\nШунингдек, завод биносида савдо дўкони ташкил этилган. Маҳсулотларнинг 15 фоизини Россия, Қозоғистон, Тожикистон, Қирғизистон, Афғонистон ва бошқа давлатларга экспорт қилиш режалаштирилган.\nКеча, 13:32 4040


Қарз бериш ҳақида — Dilkashradio.com\nБугун ҳаётимизнинг энг муҳим қисмини ташкил этадиган пул муаммоси ҳақида суҳбатлашсак. умрида бировга қарз бермаган одам топилмаса керак. Албатта қарз берган бўлса, уни вақтида ололган ёки йўқ. Биз кимгадир қарз берганимизда ўша пулни қарз олувчи киши ўз вақтида қайтариб бера оладими йўқми, шу ҳақида бош қотирамиз. Баъзи ҳолларда қарзларимизни вақтида ололмаганмиз ёки бўлмаса бутунлай олмаганмиз. Ҳа бу жуда ачинарли ҳолат. Шунинг учун ҳам бугун айнан қарз бериш керакми ёки йўқми шу ҳақида суҳбатлашамиз.\nТасаввур қилинг, укангиз ёки бирор қариндошингиз сиздан катта миқдорда қарз сўраб келди. Сиз уйланган бола-чақангиз бор бўлса ҳам, уларга йўқ дейишингиз қийин. Шунинг учун ҳам жуда кўпчилигимиз қариндошлик меҳримиз ёки бўлмаса уларга ачиниш ҳолати устун келиб улар сўраган суммани ўйламай, нетмай бериб юборамиз.\nҲа, бу сизнинг меҳрибонлигингиздан далолатдир. Аммо айни пайтда бағритошлик қилаяпсиз. Нега дейсизми? Эшитинг. Сизлар уйлангансиз деб айтик. Бу гапни бекорга айтмадик, чунки хотинингиз оилага нима кераклигини, фарзандларингиз нимага мухтожлигини сиздан кўра яхшироқ бўлади. ҳа, аёллар шундай яратилган. Улар бизнинг сифатларимизнинг акси сифатида оиладаги майда деталларгача эътибор беради. Биз эркаклар эса фақат оиладаги катта кўзга кўринадиган нарсаларни кўра оламиз ҳолос. Шунинг учун ҳам кимгадир қарз беришдан олдин, хотинингиз билан маслаҳатлашганингиз маъқул. “Ҳе, фақат қўрқоқ эркакларгина хотини билан маслаҳатлашади”, деб ўйласангиз адашасиз. Хотиндан қўрққани учун эмас, энг аввало оиланинг каттаси, оила боши ва шу оилага жавобгар шахс сифатида хотинингиз билан маслаҳатлашишингиз лозим.\nТасаввур қилайлик, сиз хотинингиз билан маслаҳатлашмай қарз бериб юбордингиз. Кейин хотинингиз бундан бехабар: “Дадаси, эртага ўғлингизга спорт кийими керак экан. Ўтган йилгисини укаси кийаётган эди. бугун Якшанба келин бозорга чиқиб катта ўғлингизга спорт кийими олайлик.”, — деб қолди. Хўш, нима қиласиз? Пул йўқ бошқа сафар оламиз, дейсизми. Унда ўғлингизнинг ҳолатини бир тасаввур қилиб кўринг. Унинг ўртоқларининг ҳаммасида бир биридан чиройли спорт кийимлари бор, унда эса эски трико билан ранги ўчиб кетган футболка. Ўғлингизни шу аҳволда кўришни хоҳлайсизми? Ёки бўлмаса хотинингиз бошқа бир муаммони айтиб қолди: “Дадаси, ҳамма болаларни стоматолога олиб бориш керак. Бугун эрта ишга бормайман. Уларни ҳаммасини стоматологга олиб борсам, дегандим”, — деб қолди. Нима дейсиз? Яна бошқа сафар олиб борарсан, деб чиқиб кетасизми?\nШундай қилдингиз ҳам дейлик, лекин ўша бошқа сафаргача болаларингиздан бирининг тиши оғриб қолди. Аксига олиб кечқурун. Чунки эътибор берган бўлсангиз жуда кўп оғриқлар кечаси бошланади. Хўш бундай ҳолатда нима қиласиз? Унинг оғриқларига қандай чидаб тура оласиз? Сиз ука, ака ёки қариндош бўлиш билан бирга энг муҳими Отасиз! Бу суҳбатни яна давом эттирамиз!\nФақат эркаклар учун 27\nФақат эркаклар учун 40\nУнинг турмуши 1 қисм


21:27, 05.11.2019 // 14967\nСамарқанддаги янги қурилаётган уйда 5 нафар уста ис газидан заҳарланди\nСамарқанд шаҳри Қорасув даҳасида қурилаётган кўп қаватли уйларда устачилик қилаётган беш киши 4 ноябрь, душанба куни ис газидан заҳарланди. Бу ҳақда Бош прокуратура матбуот хизмати раҳбари Ҳаёт Шамсутдинов «Дарё»га маълум қилди.\nХабар берилишича, 4 ноябрдан 5 ноябрга ўтар кечаси соат тахминан 23:30 да Самарқанд шаҳар Қорасув даҳаси «Обод маскан» МФЙ ҳудудида қурилаётган кўп қаватли уй-жой қурилишида ишлаётган беш нафар уста ётоқхона сифатида фойдаланилаётган хонани иситиш мақсадида темир идишда ўтин чўғини хонага олиб кириб ухлаган. Натижада, улар ис газидан заҳарланиб, шифохонага ётқизилган.\nБеморларга ис газидан ўткир заҳарланиш ташхиси қўйилган. Мазкур ҳолат юзасидан Самарқанд шаҳар ИИО ФМБ ҳузуридаги тергов бўлими томонидан терговга қадар текширув ҳаракатлари олиб борилмоқда.\nАввалроқ Хоразмда бир оиланинг тўрт аъзоси, Фарғонада бир оиланинг уч аъзоси ис газидан заҳарланиб вафот этгани, Самарқандда эса эр-хотин ис газидан заҳарланиб, бири вафот этгани, иккинчиси эса оғир аҳволда шифохонага ётқизилгани ҳақида хабар берилган эди.\nМавзуга доир: ФВВ ис газидан заҳарланмаслик учун газ ускуналаридан фойдаланганда хавфсизлик қоидаларига амал қилишни сўради\n14:09 Кеча // 199189\n19:25 Кеча // 110505


ЎзА - Қадимий карвон йўли – Буюк чой йўли\n11.06.2019 18:06:15 Чоп этиш версияси\nҚадимий карвон йўли – Буюк чой йўли\n“Буюк чой йўли“ азалдан “Ипак йўли” номини олган қадимий карвон йўналишларининг бир қисми бўлган ва Хитойдан Европага нафақат ипак ва халқ ҳунармандчилиги маҳсулотларини ташишга, балки халқлар ўртасидаги амалий ва маданиятлараро алмашувларни йўлга қўйишга хизмат қилган.\nИпак йўли ҳозирда иккинчи бора туғилиш босқичида турибди. Мана икки йилдан ошдики, ХХР Раиси Си Цзиньпин томонидан 2013 йилнинг кузида илгари сурилган “Ипак йўлининг иқтисодий камари” ва “Денгиз ипак йўли”ни қуриш ташаббуслари кенг муҳокама этилмоқда.\n“Бир макон – бир йўл” умумий номини олган мазкур ташаббуслар нафақат қадимий савдо йўлларини жонлантириш ва кучайтиришни кўзда тутади, улар ХХР Ипак йўли ўтган мамлакатлар билан амалга оширишни кўзлаган миқёсли, стратегик, ҳар томонлама ҳамкорлик дастури ҳисобланади. Ушбу ташаббуснинг рўёби учун Хитой раҳбарияти “Ипак йўли фонди”, “Осиё инфратузилмавий сармоялар банки” каби қатор механизмларни тузган.\nАсрий Ипак трассаларининг бўлғуси қисми сифатида Буюк чой йўли ҳам янги мазмун касб этади. 2013 йилнинг мартида ХХР Раиси Москвага ташрифи чоғидаги чиқишларидан бирида Буюк чой йўлини қатор замонавий коммуникацион линиялар, шу жумладан, трансчегаравий қувурларнинг даракчиси деб атади. Қадимий Чой йўлининг ўтиш чизиғи Ипак йўли иқтисодий камарининг ғояси асосида дунёга келган, Мўғулистон илгари сурган “Дашт йўли” концепциясида мавжуд бўлган минтақалар ва йўналишлар билан ҳамоҳанг. Айни ташаббус 2014 йили Россия-Хитой-Мўғулистон уч томонлама ҳамкорлиги тузилмасининг ишига йўл очди. Шу маънода, Буюк чой йўли замонавий кўринишда унинг йўналишлари ўтган минтақалар учун нафақат транспорт, балки фаол иқтисодий ҳамкорлик учун салоҳиятли майдон, шу билан бирга иштирокчи давлатлар тараққиёти эҳтиёжи учун керакли импульсдир.\nЗамонавий манбалар Хитой чойини қўшни мамлакатларга етказиб беришнинг турли йўналишлари ҳақида маълумот беради. Масалан, IV-X асрларда “От чой йўли” орқали тоғ сўқмоқлари билан чой карвонлари Юннан ва Сичуан провинциясидан Тибетга, ундан кейин Непал ва Ҳиндистонгача келган. Хитой чойи эвазига тибет отлари савдо алмашувларидаги ўзига хос бартер вазифасини ўтаган.\nАйни пайтда шимолий йўналиш ҳам мавжуд бўлиб, бунинг ҳисобига Россия ҳам хитой чойи билан танишган. Осиё ва Европадаги чой карвони йўли сифатида у XVIII-XIX асрларда пайдо бўлган. “Рус” йўналиши ҳозирги Мўғулистон ҳудудини кесиб ўтиб, Россия орқали Европага етиб борган. Унинг давомийлиги биргина Пекиндан Москвагача тахминан 9000 чақиримга чўзилган, савдо айланмаси ҳажми бўйича эса у Марказий Осиё ва Яқин Шарқ орқали ўтган Ипак йўли анъанавий йўналишларидангина кичикроқ бўлган. “Россия чой йўли” Ухан шаҳридан бошланиб, бир неча қуруқлик ва сув йўналишларига бўлинган, улар уч мамлакатнинг камида 150 та шаҳри ҳудудидан ўтган.\nУмумий чизиқни Ухандан Пекингача, ундан кейин Хух-Хото, Урги (ҳозирги Улан-Батор), Дархана, Троицкосавска (ҳозирги Кяхта) гача тасвирлаш мумкин. Кяхта қачонлардир чой йўлининг бош савдо маркази бўлган, уни бежизга “Россиянинг чой пойтахти” деб номлашмаган. Йўналиш Кяхтадан Верхнеудинск (ҳозирги Улан-Удэ) ва ундан кейин Красноярск, Нижний Новгород, Москва ва Санкт-Петурбурггача чўзилган.\nКейинроқ чойнинг бир қисмини Россияга Сувайш канали ва Одесса орқали денгиз йўли билан келтиришган. Приморьега чойни Владивосток орқали етказишган. Чой бошқа мамлакатларга денгиз йўли билан етиб борган. Шанхайдан йўналишлар Лондон, Ливерпуль, Бостонга борган.\n1787 йилда Россияда чой билан савдо қилувчи биринчи – “Перлов ўғиллари билан” компанияси пайдо бўлди. 1903 йилда Транссибир магистрали қурилиши якунланиши билан карвон савдосига барҳам берилди. Маҳсулотни келтириш тезлашиши ҳисобига Россияда чой нархи сезиларли арзонлашади, унинг истеъмоли эса оммавийлашади.\nЎтган асрлардан фарқли ўлароқ, Хитойдан Россия орқали Европага чой ташиган туялар карвони ўрнини ҳозирда поездлар эгаллаган, маҳсулотлар тури ҳам кенгайди, Хитой-Рус савдосини юритиш усуллари миқдори кўпайди. Буюк чой йўлидаги шаҳарлар орасида қадимий Пинъяо шаҳри ҳам бўлиб, “Хитойнинг Уолл-стрити” сифатида машҳур. Эндиликда Пинъяо мазкур қадимий маданий рамзни тиклаш учун Россиянинг Кяхта шаҳри билан биргаликда ишламоқда. Эслатиб ўтамиз, Хитойнинг Пиньяо ва Россиянинг Кяхта шаҳри Буюк чой йўлидаги иккита муҳим пункт, жорий йилнинг февралида биродарлик муносабатларини ўрнатиш ниятлари тўғрисидаги протоколни имзолашган. Кяхта шаҳри мэри Евгения Степанованинг сўзларига кўра, Кяхта ва Пиньяо кўплаб соҳаларда бир-бирини ўзаро тўлдиради, улар ўртасида ҳамкорлик ва ўзаро алмашинувлар имкониятлари жуда кенг.\nЯқин кунларда Пиняъяо ҳукумат делегацияси расман биродарлашган шаҳарлар алоқасини ўрнатиш учун жавоб ташрифи билан Кяхтага келади. “Бўлғуси ташриф энг аввало, қишлоқ ва фермер хўжаликлари маҳсулотлари соҳасида ҳамкорлик ва тажриба алмашиш, шунингдек, сайёҳлик салоҳиятини тақдим этишга қаратилган“, - дейди Пинъяо уезди ҳукумати идораси раҳбарининг ўринбосари Чжан Сяохун.\nҲозирги вақтда Хитой, Мўғулистон ва Россия Буюк чой йўлини тиклаш ва “Бир макон – бир йўл” қурилиши жараёнини илгари суриш бўйича биргаликда саъй-ҳаракатларни олиб бормоқда. Хусусан, шу пайтгача Буюк чой йўли бўйидаги Хитой, Россия ва Мўғулистон шаҳарлари мэрларининг олтита саммити ўтказилди, 2018 йилнинг ноябрида эса Буюк чой йўлини Бутунжаҳон маданий мероси рўйхатига киритиш бўйича биринчи уч томонлама мувофиқлаштирувчи учрашуви бўлиб ўтди.


Ўзбекистонда ажримлар сонини камайтириш учун никоҳ тузиш жараёнини мураккаблаштириш таклиф этилди\n28-02-2021, 11:51 4 142\nТошкентда маҳаллий судларнинг фаолиятини таҳлил қилиш юзасидан брифинг бўлиб ўтди.\nЎзА нашрининг маълум қилишича, 2020 йилда Мирзо-Улуғбек тумани фуқаролик ишлари бўйича туманлараро судида 11 276 иш кўриб чиқилган. Уларнинг 7393 таси шартнома бўйича низолар бўлса 1485 таси никоҳни бекор қилиш бўйича бўлган. Қолганлари бошқа масалалар юзасидан бўлгани қайд этилди.\nМаълум қилинишича, бугунги кунда оилаларнинг бузилиб кетишига асосий сабаблардан бири бу ёшларнинг оила қуришга ҳали тайёр эмасликларида.\nАжримлар сонини камайтириш ва мустаҳкам оилани тузишга шароит яратиш учун никоҳ тузаётганларга эътиборни кучайтиришимиз керак. Брифингда никоҳ тузиш жараёнини мураккаблаштириш таклифи илгари сурилди. Бугунги кунда ФҲДЁга ариза бергандан сўнг бир ойда никоҳни қайд этиш мумкин, – дейилади нашр ахборотида.\nМутахассислар ушбу даврни уч ойгача чўзишни таклиф қилди ва шу орқали ёшлар бир-бирларини янада яхшироқ билиб олишлари мумкинлиги таъкидланди\nБахром 5 март 2021 16:10\nХамма нарса оиладаги тарбияга бориб такалади. Muhammadrosul Nishonov фикрига кушиламан.\nBekzod 4 март 2021 00:50\nAjrim ga ariza bergan oilani ishini ko'rib chiqadiga oliy sud sizlarga ajrimlarni oldini olish uchun bir taklif: Ajrashmoqchi bo'lgan oilani farzandlarini bolalar uyiga o'tkazilsin deb xukum chiqarilishi kerak. Balki farzandini bolalar uyiga topshirishdan ko'ra tinch xayotni tanlarmidi bular.\nБаходир 3 март 2021 22:16\nБизни халкимиз томдан тараша тушгандек ФХДЁ га тап этиб бориб бир кунда никохдан утмаган ва бундай булмайди хам. (Мингдан бир холатлар бундан мустасно) Кайтанга икки ёш бугунги ривожланган даврда бир "иш" килиб куйиб гунохга ботиш холатлари купайиш билан бирга айрим "хурматли" мас'ул ходимларни жигилдонига харом пул келиб тушиш имконияти ортади деб уйлайман.Агар шундай ёки шунга ухшаш карор кабул килинса порахурлик, ажрашишлар, фохишалик ва фохишабозлик камида 20 баробарга купайишига хукумат уз хиссасини кушади деб уйлайман.....\nМориф 2 март 2021 08:14\nАлимент масаласини куриб чиқиш керак. Ойлада кимда айб булса ёки ким зино қилиб ажиралиш буладиган булса айбдор мол мулкдан айирилиб алимент тулаш керак. Хозир аёллар эркакларни ногорасига уйнатиябти. Узига уйнош топиб ооиб бемалол алиментни олиб ящаябти\nМадинахон 1 март 2021 22:19\nМен ФХДЁ га ариза берилгандан кейин 3-ой синов муддати керилиши керак деб ўйлайман, чунки ўзимга хам бир хафта ичида тўй бўлган охир оқибат бир биримизни тушуна олмадик ва ажрашдик. Агарда синов муддати бўлганида балки у йигитга турмушга чиқмаган, бир болани тирик етим қилмаган бўлар эдим\nБаходир 1 март 2021 16:02\nБизда факат киеин булса яхши булади деб уйлайди\nМархабо 28 феврал 2021 20:42\nМанимча бу вазиятни янада чигаллаштиради. Саълбий окибатларни келтириб чикаради. Шундай хам баъзида йигит ва кизни унаштирилгандан сунг туй ками 3 ой ёки 6 ойдан кейинга белгиланади.\nБаходир 1 март 2021 16:03\nТупа тугри кушиламан\nикром 28 феврал 2021 20:41\nБулганмаган шу соха колиб турувди.Кош куямиз деб куз чикариб куядилар.\nНосиржон 28 феврал 2021 19:44\nБу нарса Олдин хам буган Хозир хам буляпти Бундан кайин хам булади .Бу нарса табии жараён.Инсон хулки узи шунака.Факкат Оллохим хаммани узига берсин инсофни.\nХхх 28 феврал 2021 17:32\nНикохдан утиш вактини эмас ёшини ошириш керак.18-20 ёшдагилар хали узлар бола оила куришга эрта деб уйлайман.\nКонун билан кудалар олди бердисигача белгилаш керак 200-300 киши леган билан ундан икки уч баробар куп одам айтилаяпти.хеч ким назорат килмаяпти.\nMuhammadrosul Nishonov 28 феврал 2021 17:11\nИсломни урганиб,фарзандларимизга хам ургатсак,оила,жамият кандай мукаддас эканлиги тушунишади ва кадрига етишади.\nУзбек 28 феврал 2021 12:55\nЖуда яхши бўлади (КИМЛАРГАДИР). Ўзбеки халқи ахолисини ва минталитетини биладагин инсон бўндай қилмаган бўларди. Ўзбеки халқи ахолиси хаммасини келишиб ошни пишириб кейин тўйга 5-10 кун қолганда ФХДЁга ариза бериш кераклиги эсга тушади ва хамма ишни тезроқ битириш учун хамма нарсага рози бўлишади хатто пул тулаб булса хам. Бундай холатдан фойдаланган ФХДЁ ходимларига анниқ пул ишлаш йулини очиб беради. Яна ким айбдор яна ХАЛҚ айбдор.\nЎзбекистон янгиликлари » Жамият » Ўзбекистонда ажримлар сонини камайтириш учун никоҳ тузиш жараёнини мураккаблаштириш таклиф этилди


Янги Фоввора » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Янги Фоввора\n3-07-2017, 23:21, Farrux\nЯНА БИР ФАВВОРА – учқудуқликларга туҳфа!\nБугун Учқудуқда қад ростлаётган замонавий бино ва иншоотлар, барпо этилган "ОРЗУ” истироҳат боғи, халқимиз турмушига қанчалик мазмун бағишлаб, ёшларимиз камолотига хизмат қилаётган бўлса, ушбу обод масканларимизда бунёд этилаётган бир-биридан гўзал фавворалар одамларимизга шунчалик кўтарики кайфият ва хурсандчилик улашмоқда.\nКуни-кеча "Учқудуқ” маданият уйи олдидаги фавворанинг очилиш маросимига жам бўлган учқудуқликлар чеҳрасида ана шундай хушнудлик ва шукроналикнинг гувоҳига айландик. Шимолий кон бошқармаси маъмурияти ташаббуси билан янгидан қуриб фойдаланишга топширилган фавворага 347 млн. сўм маблағ сарфланди. Мусиқали фавворадан отилиб чиқаётган ҳар бир томчи сувнинг қуёш нурида ўзгача жилваланиши, оқшом пайти эса чироқлар шуъласида камалак рангларда жилоланиши сайилга ташриф буюрган каттаю, кичикнинг қалбида эзгу ниятлар, орзу-умидлар уйғотди.\nМутахассисларнинг таъкидлашича, сув ҳавзалари, нурли-мусиқали фавворалар барпо этилган бизнинг минтақада мўътадиллик анча юқориланиб, ушбу иншоотлар атрофида сайр қилиш учқудуқликларнинг кайфиятини кўтариб, жисмига тетиклик бағишлайди.\nҲа, Учқудуқда нафақат бетакрор фаввора яратиш балки уларнинг атрофини ободонлаштириш борасида ҳам салмоқли ишлар амалга оширилаётир. Хусусан, майсазор ва гулзор барпо этиш, дарахтларга шакл бериш, каштан, қрим соснаси кўчатларини экиш ва парваришлаш тажрибаси шаклланди.\nБиргина, Шимолий кон бошқармаси томонидан 51 гектардан зиёд кўкаламзорлаштирилган майдон, қарийб 44 гектар яшил майсазорлар ташкил этилди. Ҳозирда 26600 га яқин манзарали, 8300 та игна баргли дарахтлар парваришланмоқда.\nДарвоқе, "Учқудуқ” маданият уйи том қисми, ташқи фасадини таъмирдан чиқариш, унинг атрофига янги ўриндиқлар, замонавий ёритгичлар ўрнатиш кўзда тутилган бўлиб, бу мақсадларга жами 1 млрд.450 млн. сўм маблағ сарфлаш режалаштирилган.\nМухтасар айтганда, яқин келажакда жавоҳир қизилқумнинг юраги – Учқудуқ жаннатмакон диёрга, боғу-бўстонга айланишига шубҳа йўқ!.\nТуманимиз нуронийлари Самарқандда\nУлуғвор янгиланишлар ва тараққиёт даври\nЎзбекистон Президентининг «Она юртимиз бахту иқболи ва буюк келажаги йўлида хизмат қилиш – энг олий саодатдир» номли китоби чоп этилди\nПАХТА-2016 Учқудуқлик ҳашарчилар


Ислом тарихи — Страница 4 — Ko'kaldosh\nИсмоил алайҳиссалом арабларнинг отаси (давоми) Юқорида айтилганидек, Саййидимиз Иброҳим алайҳиссалом Аллоҳнинг амри билан аёли Ҳожар ва ўғли Исмоилни бу муборак ерларда қолдириб, Фаластинга кетган эдилар. Шундай бўлсада, уларни ўз ҳолига ташлаб қўймаган эдилар. Вақти-вақти билан келиб, ҳолларидан хабар олиб турар эдилар. Орадан йиллар ўтиб, Исмоил алайҳиссалом камолот ёшига етдилар ҳамда Аллоҳ таолонинг инояти ила оилали\nБисмиллаҳир роҳманир роҳийм! Исмоил алайҳиссалом арабларнинг отаси Суюкли ўғил-қизларим, келинг Исмоил алайҳиссалом қандай қилиб арабларнинг отаси бўлиб қолганини билиб оламиз!: Барча арабларнинг чуқур илдизлари ва узун насаблари бор бўлиб, Иброҳим алайҳиссаломнинг ўғли Исмоил алайҳиссаломнинг авлодларидандир. Исмоил алайҳиссалом арабларнинг отаси дейилади. Келинглар, Аллоҳ йўлидаги суюклиларим, Исмоил алайҳиссалом қандай қилиб арабларнинг отаси бўлиб қолганини билиб оламиз.\nКунялари билан машҳур саҳобалар Куня араб тилидан олинган бўлиб, “лақаб”, “ном” ёки “унвон” деган маъноларни ифода этади. Кўпинча эркак ва аёл киши ўзига биринчи туғилган фарзандини куня сифатида атайди. Кунядан кўзланган мақсад киши ўзини улуғлашлигидир. Шу сабабли ҳам баъзи инсонлар ўзларининг машҳур фарзандлари номларига кунялайдилар. Кунялашликда аслида катта ёки кичик деган тушунча йўқ. Расулуллоҳ соллаллоҳу\nАҳдга вафодорлик инсоннинг гўзал фазилатларидан биридир. Кишининг берган ваъдасига қанчалик содиқлиги, келишувларга қанчалик риоя қилиши орқали унинг виждони нечоғлиқ тозалиги, ўз зиммасидаги масъулиятни қанчалик ҳис қилиши ҳақида хулоса чиқариш мумкин. Пайғамбар алайҳиссалом пайғамбар бўлишларидан олдин ҳам ишончлиликлари, ваъдага вафо қилишлари, омонатдорликлари билан машҳур бўлганлар. Ҳатто Қурайш қавми у кишини «Амин», яъни ишончли деб атаган.\nҲаё –улуғ исломий фазилат бўлиб, фахр-ифтихор этиладиган хулқдир. Пайғамбар алайҳиссаломга ҳаё борасида ҳам тенг келадиган бирор ким топилмайди. У зотнинг ҳаёларига ўхшаш ҳаё инсон зотининг ҳеч бирида учрамайди. Ҳаё – комил ҳаёт эгасида юз берадиган ҳолатдир. Ибн Дақиқил Ийд: «Ҳаё – айб саналган нарса туфайли хавотирга тушганда юз берадиган ўзгариш ва синиқликдир», деган таърифни келтиради.\nСаховат деганда инсонлар манфаатини кўзлаб, эзгулик йўлида мол-мулкни инфоқ-эҳсон қилиш тушунилади. Саховат инсонни худбинлик иллатидан халос қилади. Саховат туфайли дунёга муҳаббат қалбдан чиқиб кетади ва шу орқали инсон Аллоҳ таолога янада яқинлашади. Барча фазилатларда ҳаммага намуна бўлган Пайғамбаримиз алайҳиссалом саховат борасида ҳам пешқадам бўлганлар. У зот алайҳиссалом жуда саховатли, қўли очиқ инсон эдилар. Бировга\nҲақиқий иймон билан қўрқоқлик ўзаро жамланмайди. Чунки қазои қадарга ишониш ва Аллоҳ таолога суяниш кишини мард ва довюрак қилиб қўяди. Мўмин киши ўз қалбини таърифга сиғмас шижоат ва таваккул билан тўлдиради. У тараддуд, ожизлик, қочиш ёки сусткашликни билмайди. Шижоат – юксак жасорат, ақл, ҳикмат ва мувозанатга бўйсунадиган нафс қувватидан иборат фазилатдир. Довюраклик ўзига ишонган ҳолда\nҲаё – инсонни хунук ишлардан четланишга ундайдиган, инсон хулқ-атворини камолотга етказадиган ажиб хислатдир. Ҳаё билан сифатланган инсон зиммасидаги вазифаларни бекаму кўст бажаришга ҳаракат қилади. Пайғамбар алайҳиссалом ўзлари ҳаёда етук бўлишлари билан бирга, саҳобаларини ҳам шунга тарғиб қилар эдилар. «Бир куни Расулуллоҳ соллаллоҳу алайҳи васаллам саҳобаларга: «Аллоҳдан ҳақиқий ҳаё қилинглар», деган эдилар, улар: «Биз Аллоҳдан\nПайғамбар соллаллоҳу алайҳи васаллам ноёб ва юксак фазилатлари билан бошқалардан алоҳида ажралиб турар эдилар. Сахийлик ва карам бобида ҳам шундай. Қадрли, фойдаси кўп тегадиган нарсани хурсанд ва мамнун ҳолда инфоқ-эҳсон қилиш карамлилик дейилади. Карамлилик арабларда озодлик деган маънони беради. Чунки карамли киши мол-дунёга қуллик қилишдан ўзини халос этади. Бу сифат пасткашликнинг зиддидир. Сахийлик эса\nҚуйида сизларга келтирмоқчи бўлган ҳикояда жуда кўп фойдалар бор. Буни ҳар биримиз яхшилаб англаб етмоқлигимиз зарур: Алий розияллоҳу анҳунинг қимматҳо совутлари йўқолиб қолган эди. Бир куни уни аҳли китобдан бўлган бир кишининг қўлида кўриб қолдилар. Ҳалиги киши уни Куфа бозорида сотаётган эди. Алий розияллоҳу анҳу уни кўргач, у ўша совут эканлигини билдилар ва “Бу менинг\nҚадр кечасида уйингизда қолиб ибодат қилинг!


22 май 2022, Тошкент вақти: 20:00\nКорейс ярим оролида Шимолий ва Жанубий Корея ҳарбий кемалари бир-бирини ўққа тутгандан сўнг, Жанубий Корея қўшинлари жанговар ҳолатга келтирилди.\nБу сўнгги етти йил ичида қўшни давлат ҳарбийлари ўртасида рўй берган илк отишмадир.\nЖанубий Корея расмийларига кўра, отишма чоғида Шимолий Корея кемасига жиддий шикаст етказилган. Шимолий кореялик офицернинг нобуд бўлгани хабар қилинмоқда. Мазкур воқеадан сўнг парламентда чиқиш қилган Жанубий Корея Мудофаа вазири Ким Тайонг Шимолий Корея қўшинларининг ҳужум қилиши мумкинлигини таъкидлади.\nАйни пайтда АҚШ Давлат котиби Ҳиллари Клинтон икки давлат ўртасида юзага чиққан зиддиятга қарамай¸ Вашингтон минтақага ўз вакилини юбориш режасидан воз кечмаслигини билдирди.\nКлинтонга кўра, элчи Стефан Босворт Шимолий Кореяни ядровий дастур юзасидан ўтказилаётган олти томонлама сўзлашувларга қайтишга кўндириш мақсадида яқин фурсат ичида Пхеньянга сафар қилади.


МЕН ЎЗХДПНИ ТАНЛАДИМ - Ўзбекистон овози газетаси\n18 ёшга тўлсам, бирор бир сиёсий партияга аъзо бўламан, деб ўйлаб юрардим. Пойтахтимизда ЎзХДП Тошкент шаҳар кенгаши «Истиқбол» ёшлар қаноти ташаббуси билан ўтказилган касб-ҳунар коллежлари битирувчиларини ишга жойлаштириш билан боғлиқ тадбирда иштирок этиб, бу партияга қизиқишим ортди.\nЧунки ишга жойлашиш касб-ҳунар коллежларини битираётган ёшларни ўйлантирадиган муҳим масалалардан биридир. ЎзХДП ёшлар учун ниҳоятда муҳим бўлган ҳаётий масалани кўтариб, бу борада кўпгина амалий ишлар қилаётгани бизни беҳад қувонтирмоқда.\nКейинчалик партиянинг бошқа тадбирларида иштирок этиб, менда ЎзХДПга аъзо бўлиш истаги пайдо бўлди. Шу ўй билан партиянинг Сергели туман кенгаши раиси Шоира Хўжаевага мурожаат қилдим. У киши фикрларимни эшитиб, қўлимга партия Дастурини тутқазди. Танишиб чиқинг, партиямизнинг ғоялари сизга маъқул бўлса, яна бир бор ўйлаб кўриб, кейин ариза берасиз, деди. Дастурни ўқиб чиқдим. Партиянинг мақсад ҳамда вазифалари маъқул тушди ва ўрним айнан шу партия сафида, деган тўхтамга келдим ҳамда партияга аъзо бўлиш учун ариза ёздим.\nЭнди мен бор кучим, билимим ва салоҳиятим билан ўзим ишонган ва аъзоси бўлган партиянинг дастурий мақсадларини рўёбга чиқариш учун ҳаракат қиламан. Чунки мен энди оддий фуқаро эмасман, мамлакатимиздаги йирик сиёсий партия аъзосиман.\nТошкент шаҳар, Сергели тумани.


Дўстлик туманида теримга қизғин тайёргарлик кўрилмоқда\n14 Сентябр 2020 йил 174\nДўстлик тумани пахтакорлари жорий йилда 17 минг 900 гектар майдонда деҳқончилик қилдилар. Шу маънода аҳолини йиғим-теримга жалб этиш тадбирлари изчиллик билан амалга оширилмоқда. Яна ҳам аниқроғи, секторлар масъуллари, маҳалла фаоллари, профилактика инспекторлари, кластерлар, бандликка кўмаклашиш марказлари каби бир қатор давлат ва жамоат ташкилотлари вакиллари томонидан тарғибот тадбирлари уюштирилиб, банд бўлмаган фуқаролар билан меҳнат шартномалари тузилаяпти. Теримчиларга зарурий шароитларни юзага келтириш мақсадида мавжуд 80 та шийпонни таъмирлаш ҳамда дала марказлари юзага келтирилаётир.\nШунингдек, мавжуд пахта териш ва ташиш техникаларини мавсумга ҳозирлаш, эҳтиёт қисмлар захирасини шакллантириш ишлари уюшқоқлик билан бажарилаяпти. Маълумот ўрнида айтиш керак, жорий терим мавсумида Дўстлик туманида 63 та пахта териш комбайнларидан фойданиш режалаштирилган. Ишга бу тахлит ёндашув йиғим-терим суръатига ижобий таъсир кўрсатиши шубҳасиз.\nХудди шундай, пахта хом ашёсини ташишда фойдаланиладиган автотранспорт воситаларини таъмирлаш, тиркамаларни тўрларини янгилаш, ёруғлик қайтаргичлар ўрнатиш ҳамда рақамлаш ишлари амалга оширилмоқда. Бу тадбирларни ташкил этишда ички ишлар органлари йўл ҳаракати хавфсизлиги ходимлари фаоллик кўрсатишаётир. Мазкур жараёнда соҳа вакиллари ҳайдовчи, тракторчи ва комбайнчиларга йўл ҳаракати хавфсизлиги, ёнғин хавфсизлиги ҳамда техника хавфсизлиги юзасидан тушунчалар беришаяпти.\nҚисқаси, туманда мавсумга қизғин ҳозирлик кўрилмоқда. Бу эса йиғим-теримни қисқа муддатларда якунлаш имконини беради.\nМаълумот ўрнида айтиш керак, жорий йилда вилоятимизда 2 минг 170 та фермер хўжаликлари томонидан 78 минг 100 гектар майдонда пахта етиштирилди. Соҳа вакиллари 219 минг 400 тонналик ҳосил тўплашни режалаштиришган.


Президент Тошкент вилоятидаги аҳволни танқид қилди – Газета.uz\nШавкат Мирзиёев Тошкент вилоятидаги иқтисодий ҳолатни танқид остига олиб, одамлар қуруқ сўзларга ишонмаслигини маълум қилди. Қуйичирчиқ туман ҳокими вазифасидан озод қилинди.\n3 июн 2019, 13:24 Жамият\nЎзбекистон президенти Шавкат Мирзиёев Нурафшонда Тошкент вилояти фаоллари, ҳокимлар ва секторлар раҳбарлари, республика идоралари мутасаддилари иштирокидаги йиғилишда вилоят иқтисодиёти, туманлардаги аҳволни танқид қилди. Бу ҳақда давлат раҳбари матбуот хизмати хабар қилди.\n«Ўзим юриб, республикадан раҳбарлар юбориб, энг долзарб масаларни ҳал қиляпмиз. Ҳамма жойда ўзгариш бўляпти. Тошкент вилояти нимага уйғонмаяпти? Вақт шиддат билан ўтяпти. Ҳар бир кун, ҳар бир дақиқа ғанимат. Президент сиёсат юритади, имкон яратади. Мутасаддилар қаттиқ талаб қилиб, қуйи тизимдаги раҳбарлар жон куйдириб ишлаб, натижани таъминлаши керак. Одамлар қуруқ гапга чидамайди. Тошкент вилоятида қуруқ гап. Қани рақобат, қани илм, қани натижа, қани ташаббус», — дея савол қўйди Шавкат Мирзиёев.\nКатта иқтисодий салоҳиятга эга бўла туриб, вилоятда мавжуд резерв ва имкониятлар тўлиқ ишга солинмаётгани, саноат ҳалигача бир нечта йирик корхоналарга боғлиқ бўлиб қолаётгани кўрсатиб ўтилди. Бўка, Пискент, Паркент, Оҳангарон, Бекобод, Қуйичирчиқ, Оққўрғон ва Чиноз туманларида саноат ривожи пастлигича қолмоқда. Қуйичирчиқ, Бекобод, Оҳангарон, Пискент ва Бўка туманларида аҳоли жон бошига хизмат кўрсатиш ҳажми республика бўйича ўртача кўрсаткичдан 2−3 баробар кам.\nУчрашув давомида Қуйичирчиқ туман ҳокими Собур Муродов вазифасидан озод қилинди, дея хабар берди Тошкент вилояти ҳокимияти матбуот хизмати.\nВилоят матбуот хизмати маълумотига кўра, президент Тошкент вилоятини икки қисмга бўлишни таклиф қилди. Тафсилотлар ҳозирча маълум эмас.


Бермуд учбурчагининг сири очилди | Бир пиёла чой\nКелинини хўрлаб, оёқости қилаётган қайнона телевидениега чиқишга ор қиладими? →\nБермуд учбурчагининг сири очилди\tPosted on October 25, 2016\tby birpiyolachoy Америкалик метеорологлар Майами жанубидаги Бермуд учбурчаги деб номланувчи ноодатий аномал ҳудудга эҳтимолий тушунтириш бердилар. Бунга бағишланган видео The Independent сайтига жойлаштирилди.\nСунъий йўлдош томонидан олинган суратлар таҳлили Атлантика океанидаги аномал ҳудуд устида олтибурчакли формага эга булутлар борлигини кўрсатди. Бу эса олимларнинг фикрича, ўзига хос “авиабомбалар” ролини ўйнайди.\nБермуд учбурчаги устида портлаб, улар пастга, уммонга қарата йўналтирилган жуда ҳам кучли ҳаво оқимларини юзага келтиради. Атмосфера тўлқинларини ўзаро алоқаси, олимларнинг фикрича, самолёт ва кемалар тушиб қолиши мумкин бўлган гирдоб (турбулент) ҳудудларни пайдо бўлишига олиб келади.\nЭнг тепа қисми Флорида, Бермуд ороллари ва Пуэрто-Рикода жойлашган Бермуд учбурчаги билан денгиз ва ҳаво кемаларининг изсиз йўқолиши ҳақидаги кўплаб афсоналар боғлиқ. Ҳамма олимлар томонидан ҳам тан олинмаётган эҳтимолий аномалияга турли усуллар ёрдамида тушунтириш берилади. Улар қаторида мураккаб об-ҳаво талаблари ва ҳаттоки ўзга сайёраликларнинг таъсири ҳам бор.